title: बदख़्शान

text: 'बदख़्शान' क्षेत्र का नाम ईरान के सासानी साम्राज्य ने दिया था। उसकी राज्य-व्यवस्था में 'बदख़्श' एक सरकारी उपाधि हुआ करती थी और 'आन' का अर्थ है 'वाला' है (जैसे 'हिम्मत-ए-मरदान' का मतलब है 'मर्दों वाली हिम्मत')। 'बदख़्शान' शब्द में 'ख़' अक्षर के उच्चारण पर ध्यान दें क्योंकि यह बिना बिन्दु वाले 'ख' से ज़रा भिन्न है। इसका उच्चारण 'ख़राब' और 'ख़रीद' के 'ख़' से मिलता है।


title: बदख़्शान

text: बदख़्शान के लोग विविध समुदायों से सम्बन्ध रखते हैं। यहाँ ताजिक लोगों की बहुसंख्या है और उज़बेक और किरगिज़ के अल्पसंख्यक समुदाय भी यहाँ रहते हैं। इस क्षेत्र में कई पामीरी भाषाओं के बोलने वाले मिलते हैं। २०वीं सदी में ताजिकिस्तान के कूहिस्तोनी-बदख़्शान स्वशासित प्रान्त में पामीरी भाषियों में एक अलग पामीरी समुदाय की पहचान बन गई। इन्हें सरकारी तौर पर कोई मान्यता न मिलने के बावजूद उस देश में पामीरी मुहीम और सभाएँ चालू हो गई। बदख़्शान के लोग अधिकतर शिया इस्लाम की इस्माइली शाखा और सुन्नी इस्लाम से जुड़े हुए हैं। क्षेत्रीय लोगों की अपनी अलग संगीत, कला, कविता और नृत्य शैलियाँ हैं जो अभी भी लोकप्रीय हैं।


title: नूरपुर

text: नूरपुर (Nurpur) या नूरपुर काँगड़ा (Nurpur Kangra) भारत के हिमाचल प्रदेश राज्य के काँगड़ा ज़िले में स्थित एक नगर है।


title: नूरपुर

text: नूरपुर भारत की स्वतन्त्रता के पूर्व यह नूरपुर राज्य का भाग था जिसका शासन ११वीं शती के बाद से पठानिया राजपूत करते थे। इस राज्य की राजधानी पठानकोट थी जो अब पंजाब में है।


title: मेची नदी

text: मेची नदी नेपाल और भारत से होकर बहने वाली एक नदी है। यह महानन्दा नदी की सहायक नदी है। यह नेपाल में महाभारत पर्वतश्रेणी से निकलती है और नेपाल से प्रवाहित होकर भारत और नेपाल की सीमा बनाते हुए बिहार राज्य में प्रवेश करती है जहाँ किशनगंज जिले में महानन्दा नदी से मिल जाती है। हाल ही में भारत सरकार ने नेपाल के साथ मिलकर इसपर एक पुल बनाने का निर्णय लिया | इस पुल के निर्माण की अनु‍मानित लागत 158.65 करोड़ रुपये है, जिसे एशियाई विकास बैंक से प्राप्‍त ऋण द्वारा भारत सरकार की ओर से उपलब्‍ध कराया जाएगा। यह नया पुल काकरविट्टा (नेपाल) से पानीटंकी बाईपास (भारत) तक राष्‍ट्रीय राजमार्ग संख्‍या 327बी की 1500 मीटर लम्‍बाई के उन्‍नयन कार्य का हिस्‍सा है, जिसमें 825 मीटर लंबा छह लेन वाला सम्‍पर्क मार्ग शामिल है। मेची पुल भारत में एशियाई राजमार्ग 02 का अंतिम बिंदु है, जो नेपाल की ओर जाता है तथा नेपाल के साथ महत्‍वपूर्ण सम्‍पर्क कायम करता है। बिहार की शोक कही जाने वाली कोसी नदी का पानी मेची नदी में छोड़ा जाएगा जिससे बिहार में कोसी का प्रकोप कम किया जा सके।


title: कैम्पबॅल बे राष्ट्रीय उद्यान

text: कैम्पबेल बे राष्ट्रीय उद्यान सुमात्रा के लगभग १९० किलोमीटर उत्तर में पूर्वी हिंद महासागर में भारत के निकोबार द्वीप समूह के सबसे बड़े द्वीप ग्रेट निकोबार पर स्थित एक राष्ट्रीय उद्यान है जिसे सन् १९९२ में भारत के एक राष्ट्रीय उद्यान के रूप में राजपत्रित किया गया और अब यह ग्रेट निकोबार बायोस्फीयर रिजर्व का हिस्सा है।


title: कैम्पबॅल बे राष्ट्रीय उद्यान

text: पार्क का कुल क्षेत्रफल लगभग ४२६ वर्ग कि॰मी॰ है और एक १२ कि॰मी॰ चौड़े वन बफर जोन से छोटे गैलेथिआ राष्ट्रीय उद्यान से अलग होता है।


title: मिलाम हिमानी

text: मिलाम हिमानी (Milam Glacier) भारत के उत्तराखण्ड राज्य के कुमाऊँ हिमालय में स्थित एक हिमानी (ग्लेशियर) है। प्रशासनिक रूप से यह पिथौरागढ़ ज़िले की मुनस्‍यारी तहसील के अंतर्गत आती है। यह नन्दा देवी से 15 किलोमीटर (9 मील) पूर्वोत्तर में है। मिलाम हिमानी 5,500 मीटर (18,000 फुट) से आरम्भ होकर अपने मुख पर 3,870 मीटर (12,700 फुट) बहती है, जहाँ से गोरी गंगा नदी आरम्भ होती है।


title: मिलाम हिमानी

text: 1962 भारत-चीन युद्ध के पश्चात मिलाम हिमानी को गैर-सनिकों के लिए बंद कर दिया गया था। 1994 में इसे फिर से खोल दिया गया और यह अब पर्वतीय हाईकिंग के लिए लोकप्रिय है। हिमानी के मुख के समीप मिलाम गाँव स्थित है जो मुनस्‍यारी से कुछ दूरी पर है। हिमानी तक की पैदल-यात्रा मुनस्‍यारी से ही आरम्भ होती है।


title: एमएसटीसी लिमिटेड

text: एमएसटीसी लिमिटेड (MSTC Limited) भारत सरकार के इस्पात मंत्रालय के अधीन 'मिनि रत्न' श्रेणी का सर्वजनिक क्षेत्र का उपक्रम है। इसकी स्थापना ९ सितम्बर १९६४ को लौह कबाड़ (स्क्रैप) के निर्यात को नियंत्रित करने के उद्देश्य से की गयी थी। सन् १९७४ में यह स्टील अथारिटी ऑफ इण्डिया की सहायक ईकाई बना दी गयी और पुनः सन् १९८२ में इसे सेल से अलग कर दिया गया। सन् १९९२ तक भारत में लौह स्क्रैप का आयात इसके माध्यम से ही किया जाता था।


title: एमएसटीसी लिमिटेड

text: एम.एस.टी.सी., इस्पात मंत्रालय के अधीन भारत सरकार की यह कंपनी 30 वर्षों से ज्यादा समय से घरेलु और अंतराष्ट्रीय व्यापारिक गतिविधियों में लिप्त है। 1992 तक भारत में कार्बन स्टील मेल्टिंग स्क्रेप और स्पौंज आयरन/हौट ब्रिक्वेटेड आयरन और री-रोल्लेबल स्क्रेप के आयात की कैनलाइजिंग एजेंसी थी। पुराने जहाजों को तोड़ने की भी कैनलाइजिंग एजेंसी यह कंपनी थी।


title: एमएसटीसी लिमिटेड

text: एम.एस.टी.सी. के कैनलाइजेशन के बाद इसका कार्यकलाप चुनौतीपूर्ण और विविधतापूर्ण हो प्रतियोगीतामूलक परिदृश्य में भी एम.एस.टी.सी. ने सफलतापूर्वक अपनी प्रतियोगी धार और वित्तीय प्रदर्शन को बनाए रखा है।


title: एमएसटीसी लिमिटेड

text: लौह अयस्क वाले वस्तुओं के अंतराष्ट्रीय व्यापार में इसने विशेषता हासिल की है और कई मिलियन टन फेरस मेल्टिंग स्क्रेप, पुराने जहाजों के टुकड़े, स्पौंज आयरन हौट ब्रिकवेटेड आयरन, री-रोल्लेबल स्क्रेप आदि का आयात किया है। इसने हजारों टन फेरस स्क्रेप, जूट उत्पादन आदि का आयाद भी किया है। यह कंपनी घरेलू बाजार में लौह औयस्क और एकीकृत इस्पात संयंत्रों, कोयला और यातायात क्षेत्र, सुरक्षा और दूसरे सरकारी विभाग/निजी क्षेत्र के संगठनों के विविध स्क्रेप का विपणन भी करती है। कंपनी का "पेड-अप कैपिटल" 22.0 मिलियन रुपया हैं। कंपनी के दो मुख्य कार्यगत अनुमंडल हैं।


title: एमएसटीसी लिमिटेड

text: यह अनुमंडल वृहद स्तर पर कार्बन स्टील मेल्टिंग स्क्रेप के आयात और निर्यात का काम करता है और अब कोयला/कोक समेत पेट्रोलिय उत्पात, एस.के.ओ. आदि गैर-पारंपरिक वस्तुओं का आयात बढ़ा रहा है।


title: एमएसटीसी लिमिटेड

text: यह अनुमंडल मुख्य तौर पर लौह अयस्क और विविध स्क्रेप के विक्रय और इस्पात संयंत्रों के गाद (एराइजिंग्स) समेत 250 से अधिक सरकारी क्षेत्र के उपक्रमों और विभागों के स्क्रेप और उपयोग किए गए भंडार, अस्वीकृत, कूड़ा-कर्कट आदि और बचत सामक्रियों के विक्रय के लिए जिम्मेदार है।


title: एमएसटीसी लिमिटेड

text: निगम का एक "प्रबंधन सेवाएं" अनुमंडल भी है जो बाजार का अध्ययन कर कार्यगत अनुंजलों को नियमित सूचनाएं उपलब्ध कराता है। यह अनुमंडल नए व्यापार और नीतिगत गठबंधनों के लिए भी काम करता है। कंपनी का पंजीकृत और निगमित कार्यालय कलकत्ता में है और कलकत्ता, दिल्ली, चेन्नई एवं मुंबई में इसके चार क्षेत्रीय कार्यालय स्थित हैं। इनके अलावा बंगलोर, विशाखापत्तनम, बड़ोदरा (बड़ौदा), राउरकेला में शाखा कार्यालय और कई साइट कार्यालय हैं।


title: नेही नागरीदास

text: भक्त कवियों में नागरीदास नाम के तीन कवि विख्यात हैं ,परन्तु राधावल्लभ सम्प्रदाय के नागरीदास जी के नाम के पूर्व नेही उपाधि के कारण आप अन्य कवियों से सहज ही अलग हो जाते हैं। नागरीदास जी का जन्म पँवार क्षत्रिय कुल में ग्राम बेरछा (बुन्देलखंड ) में हुआ था। इनके जन्म-संवत का निर्णय समसामयिक भक्तों के उल्लेख से ही किया जा सकता है। इस आधार पर नागरीदास जी जन्म-संवत १५९० के आसपास ठहरता है।


title: नेही नागरीदास

text: नागरीदास जी राधावल्लभ सम्प्रदाय के प्रारम्भिक कवियों में गिने जाते हैं। ध्रुवदास जी को जिस प्रकार सम्प्रदाय की रस-रीति को सुगठित बनाने का श्रेय है ,उसीप्रकार नागरीदास जी को उसके उपासना-मार्ग को सुव्यवस्थित बनाने का गौरव प्राप्त है


title: नेही नागरीदास

text: नागरीदास जी ने आत्म-परिचय के रूप में लिखे गए एक सवैये में अपने आराध्य ,अपनी उपासना और अपने उपासक- धर्म का सुन्दर दंग से उल्लेख किया है:


title: 2014 ब्रिक्स शिखर सम्मेलन

text: 2014 ब्रिक्स शिखर सम्मेलन (छठा ब्रिक्स शिखर सम्मेलन) 15-16 जुलाई 2014 को ब्राज़ील के फोर्टालेज़ा और ब्रासीलिया में आयोजित किया गया था। इस शिखर सम्मेलन का मुख्य विषय रहा- ”समावेशी वृद्धि, सतत विकास”।


title: 2014 ब्रिक्स शिखर सम्मेलन

text: 2014 ब्रिक्स सम्मेलन के एक अति महत्त्वपूर्ण निर्णय में 100 अरब डॉलर की शुरुआती अधिकृत पूंजी के साथ नए विकास बैंक की स्थापना का फैसला किया गया।


title: 2014 ब्रिक्स शिखर सम्मेलन

text: फिलहाल मीडिया में इस बैंक को ब्रिक्स बैंक का अनौपचारिक नाम दिया जा रहा है। माना जा रहा है कि इस बैंक और फंड को पश्चिमी देशों के वर्चस्व वाले विश्व बैंक और आईएमएफ जैसी संस्थाओं के टक्कर में खड़ा किया जा रहा है। इस बैंक के प्रमुख उद्देश्य होंगे- किसी देश शॉर्ट-टर्म लिक्विडिटी समस्याओं को दूर करना, ब्रिक्स देशों के बीच सहयोग बढ़ाना, वैश्विक फाइनैंशल सेफ्टी नेट को मजबूत करना आदि।


title: 2014 ब्रिक्स शिखर सम्मेलन

text: बैंक का मुख्यालय चीन के शंघाई में होगा तथा बैंक का प्रथम अध्यक्ष भारत से होगा। हर सदस्य देश को पाँच साल तक अध्यक्षता करने का अवसर मिलेगा।


title: 2014 ब्रिक्स शिखर सम्मेलन

text: ब्रिक्स कंटिंजेंट रिज़र्व अरेंजमेंट नाम से 100 अरब अमरीकी डॉलर के एक कोष की स्थापना की गई जिसे अल्पकालिक नकदी समस्याओं से बचने के लिए बनाया गया है। यह समझौता एक ऐसी रूपरेखा प्रस्तुत करेगा जिसमें नकदी के आदान-प्रदान का प्रावधान होगा। इसके जरिये अल्पकालिक अदायगी दबाव संतुलन की स्थिति से निपटा जा सकेगा।


title: 2014 ब्रिक्स शिखर सम्मेलन

text: रूस द्वारा भविष्य की उर्जा आवश्यकताओं को पूरा करने के लिए संयुक्त उर्जा कोष बनाने का सुझाव दिया गया जिस पर भविष्य में काम किया जाएगा।


title: व्यावसायिक शिक्षा

text: व्यावसायिक शिक्षा (Business education) में छात्रों को व्यापार (business) के आधारभूत सिद्धान्तों तथा प्रक्रियाओं का शिक्षण किया जाता है। तथा ऐसी शिक्षा एवं प्रशिक्षण से तात्पर्य है जो कार्यकर्ता को अपने कार्य मैंने निपुण बनाती है उदाहरण के लिए आईटीआई एवं पॉलिटेक्निक में दी जाने वाली शिक्षा


title: मॉर्फिंग

text: मॉर्फिग चित्रों को संपादित करने की एक तकनीक होती है। इसमें एक ही चित्र को कई तरीके से या दो और दो से अधिक चित्रों को एक साथ मिलाकर उसे बेहतर या अलग रूप दिया जाता है। यह काम इतनी सूक्ष्मता से किया जाता है कि बाद में देखने वाले को ये भान तक नहीं होता कि दो चित्रों को मिलाकर बनाया गया है। मॉर्फिग का प्रयोग चलचित्रों में पहले से होता आ रहा था, लेकिन १९९० के दशक में कंप्यूटर आने के बाद इसका अधिक प्रयोग दिखने लगा है। आज यह तकनीक, चलचित्रों, विज्ञापन और मीडिया का महत्वपूर्ण अंग बन चुकी है। आरंभ में मॉर्फिग दो चित्रों को क्रॉस-फेड के रूप में होती थी, जिसमें कैमरा एक चेहरे या वस्तु पर पड़ने के बाद धीरे धीरे उसे धुंधला करता जाता था और बाद में किसी दूसरी वस्तु या चेहरे पर आकर रुक जाता था। बाद में चेहरे या वस्तु को पूरी तरह धुंधला किया जाने लगा। जैसे जैसे चलचित्र-संपादन तकनीकें डिजिटल होती गई, मॉर्फिग पहले से बेहतर होने लगी। अब तो मॉर्फिंग कुछ उन्नत मोबाइल फोन उपकरणों में भी आने लगी है।


title: मॉर्फिंग

text: चलचित्र से जुड़े लोगों के अलावा आम लोग भी कंप्यूटर पर इस तकनीक का प्रयोग कर सकते हैं। इसका उदाहरण है किसी खोये हुए व्यक्ति के पुराने चित्र के आधार पर मॉर्फिग के माध्यम से उसकी वर्तमान स्थिति का चित्र बनाया जा सकता है। इसके अलावा मॉर्फिग द्वारा ये भी देखा या अनुमान लगाया जा सकता है, कि किसी विशेष बाल-संवार, विग, चश्मा, या किसी अन्य कृत्रिम वस्तु के प्रयोग, किसी चोट लगने पर चेहरा बिगड़ने आदि की स्थित में वह व्यक्ति कैसा दिखेगा।


title: मॉर्फिंग

text: इस तकनीक का प्रयोग चलचित्र उद्योग के साथ ही व्यापारिक विज्ञापनों में भी किया जाता है। मनुष्य के शरीर का विकास और अंगों की उत्पत्ति व उनके विकास आदि का अध्ययन करने के लिए वैज्ञानिकों को भी इसकी आवश्यकता पड़ती है।


title: मॉर्फिंग

text: इस तकनीक का उपयोग कंप्यूटर के माध्यम से ही होता है। कंप्यूटर पर मॉर्फिंग सॉफ्टवेयर सहेजे जाते हैं। आधुनिक सॉफ्टवेयर काफी अधिक मेमोरी का प्रयोग कर सकते हैं और यह केवल उच्च-स्मृति क्षमता वाले कंप्यूटरों में ही डाउनलोड किए जा सकते हैं। घरों में साधारण प्रयोग करने वालों के लिए कई छोटे और निःशुल्क प्रोग्राम होते हैं। छोटे और आरंभिक प्रोग्राम से लेकर जटिल प्रोग्राम तक मॉर्फिग की गुणवत्ता बढ़ती जाती है। व्यंग्यकारों और अंतरिक्ष विज्ञानियों के लिए भी यह तकनीक महत्वपूर्ण है और वे अपने काम में इसका प्रयोग करते हैं।


title: सचिन: ए बिलियन ड्रीम्स

text: सचिन : ए बिलियन ड्रीम्स एक भारतीय हिंदी फ़िल्म है जो सचिन तेंदुलकर के जीवन पर आधारित है। इसका निर्देशन जेम्स अर्सकिन द्वारा और निर्माण रवि भगचंदका द्वारा कार्निवाल मोशन पिक्चर्स के बैनर तले किया जा रहा है। इसमें सचिन ने 42 साल की उम्र में पहली बार फ़िल्म डेब्यू किया है।


title: सचिन: ए बिलियन ड्रीम्स

text: सचिन ने फ़िल्म का पोस्टर 11 अप्रैल 2016 को ट्विटर के द्वारा रिलीज़ किया जो कुछ ही समय में वायरल हो गया। 14 अप्रैल 2016 को एक टीज़र भी रिलीज़ किया गया।


title: मुहुरी नदी

text: मुहुरी नदी (Muhuri River), जिसे छोटी फेनी नदी (Little Feni River) भी कहा जाता है, भारत के त्रिपुरा राज्य और बांग्लादेश में बहने वाली एक नदी है। यह त्रिपुरा की लुशाई पहाड़ियों में उत्पन्न होती है, फिर बांग्लादेश में प्रवेश करती है, जहाँ यह फेनी नदी में विलय हो जाती है, जिसके तुरंत बाद फेनी नदी बंगाल की खाड़ी में बह जाती है।


title: मुहुरी नदी

text: मुहुरी नदी त्रिपुरा के लुशाई पहाड़ियों से आती है और पश्चिम में बांग्लादेश में बहती है जो यह फेनी जिले के परशुराम उपजीला में प्रवेश करती है। बांग्लादेश में, नदी बंगाल की खाड़ी में बहने से पहले फेनी और चटगांव जिलों के बीच से गुजरती है।


title: मुहुरी नदी

text: मुहुरी त्रिपुरा-नोहाली क्षेत्र में भारत और बांग्लादेश के बीच की सीमा के रूप में कार्य करता है। हालांकि, नदी के अक्सर बदलते पाठ्यक्रम ने दोनों देशों को सीमा रेखा का आंकलन करने से रोका, जिसमें भारत ने बांग्लादेश के साथ 1974 समझौते पर जोर दिया था, जो कि सीमा के समय मुहुरी नदी के दौरान मध्य-धारा के साथ "सीमा के लिए" बांग्लादेश ने 18 9 3 के मानचित्र पर जोर दिया जिसके परिणामस्वरूप यह भारत से अतिरिक्त 44℅ एकड़ प्राप्त करेगा और बांग्लादेश 56℅ एकड़ नदी का प्राप्त करेगा।


title: मुहुरी नदी

text: मुहुरिखार नदी द्वीप, नदी पर 140 एकड़ द्वीप और चावल की खेती के लिए महत्वपूर्ण, दोनों देशों के बीच तनाव का स्रोत था क्योंकि दोनों ने इसका दावा किया और इसके परिणामस्वरूप बांग्लादेश और भारत की सीमा सुरक्षा एजेंसियों के बीच कई अवसरों पर झड़प हुई। 2011 में प्रधान मंत्री मनमोहन सिंह की बांग्लादेश की यात्रा के दौरान, दोनों देश उनके बीच भूमि सीमा की सीमा पर सहमत हुए। दोनों पक्ष मुहुरी के साथ सीमा के सीमांकन पर सहमत हुए और इस क्षेत्र में 'शून्य रेखा' के साथ बाड़ लगाने के लिए अपनी सीमाओं के भीतर नदी के किनारे तटबंध बनाने के लिए भी सहमत हुए।


title: मुहुरी नदी

text: भारत सरकार ने नदी के क्षरण से बेलोनिया शहर की रक्षा के लिए 1975 से पहले नदी पर एक अभेद्य स्पिर(इसका मतलब है कि पानी के बहाव को कम करना) बनाया। 1986 में बांग्लादेश द्वारा सिंचाई सुविधाओं को प्रदान करने और बंगाल की खाड़ी से नदी में नमकीन पानी के प्रवाह की जांच करने के लिए पूरा किया गया था। मुहुरी फाइन में बंदरगाह पर निकलकर जलाशयों में निकलती है जहां से सिंचाई नहरों के माध्यम से पानी निकाला जाता है।


title: मुहुरी नदी

text: मुहुरी का त्रिपुरा में 839 किमी 2 का कुल बेसिन क्षेत्र है जो राज्य के कुल भौगोलिक क्षेत्र का 8% है। इसका वार्षिक प्रवाह 76,247,000 क्यूबिक मीटर पानी है जो त्रिपुरा की कुल नदी प्रवाह का 9.6% है।


title: भागफल

text: भागफल वह संख्या है, जो किसी संख्या को किसी अन्य संख्या से भाग करने पर प्राप्त होती है। उदाहरण के लिए दायें ओर के चित्र अनुसार 20 फल दिये गए हैं। यदि उन सभी फलों को चार लोगों में बराबर बाँटना है तो उसके लिए हमें 20 का 4 से भाग करना होगा। जिसके परिणाम स्वरूप हर व्यक्ति को 5 फल देकर हम 20 फलों को सभी चार लोगों में बराबर बाँट सकते हैं।


title: कलविंकक

text: कलविंकक (common nightingale या, केवल nightingale , वैज्ञानिक नाम : "Luscinia megarhynchos") एक छोटा पक्षी है जो अपनी मधुर गान के लिये प्रसिद्ध है। यह ईरान के साहित्योद्यान का प्रसिद्ध गायक पक्षी है। इसको ईरान में ठीक ही 'बुलबुल हजार दास्ताँ' का नाम मिला है, क्योंकि वह बिना दम तोड़े, लगातार, घंटे-घंटे भर तक गाता है। वह कई प्रकार से, भारत के लाल दुमवाले बुलबुल से भिन्न पक्षी है। वह कीटभक्षी है जो भारत की ओर नहीं आता, परंतु भारत के शौकीन लोग इसे बाहर से मँगवाते हैं और पिंजरों में पालते हैं।


title: कलविंकक

text: यह अपने मधुर स्वर के कारण उर्दू-फारसी के कवियों द्वारा साहित्य में अमर हो गया है। यह अरब और ईरान में 'बुलबुल हजार दास्ताँ' तथा यूरोप में 'नाइटिंगेल' के नाम से प्रसिद्ध है। कविकल्पना के अनुसार मादा बुलबुल विरह से व्याकुल होकर अपने सीने को काँटों से दबाकर गाती है। किंतु वास्तविकता यह है कि अन्य पक्षियों के जोड़ा बाँधने के समय नर ही नारी को रिझाने के लिए बहुत-बहुत मीठे स्वर में बोलता है।


title: कलविंकक

text: यह यूरोप के दक्षणी भाग में पर्याप्त संख्या में मिलता है, परंतु उत्तरी भाग में बहुत कम या बिल्कुल नहीं दिखाई पड़ता। इसकी कई जातियाँ हैं जिनमें ल्युसीनिया मेगारिंका (Luscinia megarhynchos) सबसे प्रसिद्ध है। यह जाड़ों में ईरान, अरब, न्यूबिया, अबोसीनिया, अल्जीरिया तथा गोल्ड कोस्ट तक पहुँच जाता है। कलविंकक छोटा सा चार पाँच इंच लंबा पक्षी है, जिसके नर और मादा एक ही तरह के होते हैं। इसके शरीर का ऊपरी कत्थई और नीचे का राखीपन लिए सफेद रहता है। सीने का रंग गाढ़ा और दुम का चटक तथा चमकीला होता है।


title: कलविंकक

text: दूसरा कलविंकक (ल्युसीनिया, फ़िलोमैला, Lucinia philomela) पहले से कद में कुछ बड़ा और रंग में उससे चटकीला होता है। यह यूरोप के पूर्वी भाग का निवासी है। तीसरा कलविंकक (ल्युसीनिया हैफ़िज़ी Lucinia hafizi) ईरान और अरब का प्रसिद्ध 'बुलबुल हजार दास्ताँ' है, जो इन्हीं देशों के आसपास पाया जाता है।


title: कलविंकक

text: अन्य पक्षियों की भाँति इसके नर नारी समय आने पर घास फूस, पत्तियों और पतली जड़ों से अपना ढीला-ढाला घोंसला किसी झाड़ी में, पृथ्वी पर, अथवा किसी नीची डाल पर, बनाते हैं। नारी इसमें गाढ़े जैतूनी रंग के चार पाँच अंडे देती है।


title: कलविंकक

text: चरखी की जाति के दो पक्षी भी 'चीनी नाइटिंगेल' तथा 'जापानी नाइटिंगेल' के नाम से प्रसिद्ध हैं, पर वे कलविंकक से भिन्न होते हैं।


title: गणितसारसंग्रह

text: गणितसारसंग्रहः भारतीय गणितज्ञ महावीराचार्य द्वारा संस्कृत भाषा में रचित एक गणित ग्रन्थ है। इस ग्रन्थ में गणित के जो प्रश्न पूछे गये हैं वे कई अर्थों में गणित के पूर्ववर्ती ग्रन्थों में पूछे गये प्रश्नों से भिन्न हैं।


title: गणितसारसंग्रह

text: गणितसारसंग्रहः के 'संज्ञाधिकारः' में मंगलाचरण के पश्चात महावीराचार्य ने बड़े ही मार्मिक ढंग से गणित की प्रशंशा की है।


title: गणितसारसंग्रह

text: अर्थ: लौकिक, वैदिक तथा सामयिक में जो व्यापार है वहाँ सर्वत्र संख्या का ही उपयोग होता है। कामशास्त्र, अर्थशास्त्र, गन्धर्वशास्त्र, गायन, नाट्यशास्त्र, पाकशास्त्र, आयुर्वेद, छन्द, अलंकार, काव्य, तर्क, व्याकरण आदि में तथा कलाओं में समस्त गुणों में गणित अत्यन्त उपयोगी है। सूर्य आदि ग्रहों की गति ज्ञात करने में, देश और काल को ज्ञात करने में सर्वत्र गणित अंगीकृत है। द्वीपों, समूहों और पर्वतों की संख्या, व्यास और परिधि, लोक, अन्तर्लोक, स्वर्ग और नरक के निवासी, सब श्रेणीबद्ध भवनों, सभा एवं मन्दिरों के निर्माण गणित की सहायता से ही जाने जाते हैं। अधिक कहने से क्या प्रयोजन? तीनों लोकों में जो भी वस्तुएँ हैं उनका अस्तित्व गणित के बिना नहीं हो सकता।


title: गणितसारसंग्रह

text: गणितसारसंग्रह में भिन्नों को इकाई भिन्नों के योग के रूप में व्यक्त करने की विधियाँ दी हुईं हैं। ये विधियाँ वैदिक काल में प्रयुक्त इकाई भिन्नों तथा शुल्बसूत्र का अनुसरण करतीं हैं जिसमें √2 का मान formula_1 दिया गया है।


title: गणितसारसंग्रह

text: In the "Gaṇita-sāra-saṅgraha" (GSS), the second section of the chapter on arithmetic is named "kalā-savarṇa-vyavahāra" (lit. "the operation of the reduction of fractions"). In this, the "bhāgajāti" section (verses 55–98) gives rules for the following:


title: हरिहर वैष्णव

text: हरिहर वैष्णव (जन्म 19 जनवरी 1955 मृत्यु 23 सितंबर 2021) एक हिन्दी साहित्यकार एवं बस्तर, छत्तीसगढ़ की कला एवं संस्कृति के विभिन्न पहलुओं पर अनुसन्धान कर्ता हैं। ये मूलतः कथाकार एवं कवि हैं साथ ही इन्होंने साहित्य की विभिन्न विधाओं में लेखनी की है। इनकी अभी तक २४ पुस्तकें प्रकाशित हुई हैं, जिनमें से इनकी मुख्य कृतियाँ हैं: लछमी जगार और बस्तर का लोक साहित्य। इनके साहित्यों के कारण इन्हें 'उमेश शर्मा साहित्य सम्मान 2009' सहित कई पुरस्कारों से सम्मानित किया गया है।


title: हरिहर वैष्णव

text: हरिहर वैष्णव का जन्म बस्तर के दन्तेवाड़ा में १९ जनवरी १९५५ को कोंडागांव में श्यामदास वैष्णव और जयमणि वैष्णव के घर हुआ। ये हिन्दी साहित्य में स्नात्कोत्तर हैं। ये वर्तमान में सरगीपारा, कोंडागाँव (बस्तर) में रहते हैं।


title: हरिहर वैष्णव

text: इनके ज़्यादातर कविताएं और साहित्य बस्तर के बारे में लिखे हैं। बस्तर के लोक साहित्य के संकलन में वे किशोरावस्था से ही संलग्न रहे। बस्तर से इनका बहुत जुड़ाव रहा है। बस्तर की परम्पराओं और संस्कृति को अपने काव्य और गद्य में उतारने पर इनके लेख प्रामाणिक माने जाते हैं। इन्होंने बहुत से बस्तर की जनजातियों में सदियों से गाये-बजाये जाने वाले गीतों को एकत्रित करके उनका अनुवाद करने में किया है।


title: हरिहर वैष्णव

text: हरिहर वैष्णव वन विभाग में लेखाकार के पद पर कार्यरत थे, लेकिन शोध कार्य के लिए पर्याप्त समय न मिल पाने के कारण उन्होंने सेवानिवृत्ति से चार साल पहले ही स्वेच्छा से सेवानिवृत्ति ले ली।


title: हरिहर वैष्णव

text: इन्होंने कहानी एवं बालसाहित्य रचा है। वैष्णव का सम्पूर्ण लेखन-कर्म बस्तर पर केन्द्रित है। अब तक कुल २४ पुस्तकें प्रकाशित हो चुकीं हैं और कुछ प्रकाशनाधीन हैं। हिन्दी के साथ-साथ बस्तर की भाषाओं - हल्बी, भतरी, बस्तरी और छत्तीसगढ़ी में भी समान लेखन-प्रकाशन।


title: हरिहर वैष्णव

text: इसके अलावा इन्होंने बस्तर की मौखिक कथाए (लोक साहित्य), घूमर (हल्बी साहित्यिक पत्रिका), प्रस्तुति, (लघुपत्रिका), एवं ककसाड (लघु पत्रिका) का सम्पदन भी किया है।


title: हरिहर वैष्णव

text: हरिहर वैष्णव को अनेक पुरस्कारों से सम्मानित किया जा चुका है। उल्लेखनीय सम्मानों में छत्तीसगढ़ हिन्दी साहित्य परिषद् का 'उमेश शर्मा साहित्य सम्मान 2009', दुष्यन्त कुमार स्मारक संग्रहालय का 'आंचलिक साहित्यकार सम्मान 2009', छत्तीसगढ़ राज्य अलंकरण 'पं. सुन्दरलाल शर्मा साहित्य सम्मान 2015, 'वेरियर एल्विन प्रतिष्ठा अलंकरण 2015', 'साहित्य अकादेमी का भाषा सम्मान 2015'।


title: रघुनाथ शाह

text: रघुनाथ शाह 17वी शताब्दी के नागवंशी राजा थे। उनकी राजधानी नवरतनगड़ में थी। वे नागपुरी भाषा के प्रख्यात कवि थे। उन्होंने कई मन्दिरों का निर्माण कराया था। जगन्नाथ मंदिर 1682 में बना। ईसी समय बोड़ेया में "मदन मोहन मन्दिर" का निर्माण हुआ। चुटिया में रघुनाथ शाह के सहयोग में ब्रम्हाचारि ने "सिताराम मन्दिर" का निर्माण कराया।


title: मिस्र के राष्ट्रपति

text: मिस्र के राष्ट्रपति मिस्र राष्ट्र के कार्यकारी प्रमुख होता हैं। 1952 की मिस्र की क्रांति के बाद मिस्र के संविधान के विभिन्न पुनरावृत्तियों के तहत, राष्ट्रपति सशस्त्र बलों का सर्वोच्च कमांडर और मिस्र सरकार की कार्यकारी शाखा का प्रमुख भी होता हैं। वर्तमान राष्ट्रपति 8 जून 2014 से कार्यालय में अब्देल फतेह अल-सिसी हैं।


title: चीनी राष्ट्रीय अंतरिक्ष प्रशासन

text: चीनी राष्ट्रीय अंतरिक्ष प्रशासन या चाइना नेशनल स्पेस एडमिनिसट्रेशन (सी एन एस ए) चीन की सरकारी अंतरिक्ष संस्था है जो की देश में अंतरिक्ष कार्यक्रमों का संचालन एवं विकास करती है। इसके वर्तमान स्वरूप का गठन सन १९९३ में हुआ था। इस संस्था की सबसे बड़ी उपलब्धि मानव को अंतरिक्ष में भेजना है।


title: चीनी राष्ट्रीय अंतरिक्ष प्रशासन

text: अक्टूबर 2003 में शेनजोऊ 5 स्पेसफ्लाइट द्वारा पहली बार चीनी अंतरिक्ष यात्री यांग लिवेई को अंतरिक्ष में भेजा गया इसी के साथ सोवियत संघ और अमेरिका के बाद अंतरिक्ष में मानव भेजने वाला चीन तीसरा राष्ट्र बना।


title: ७ जनवरी

text: 7 जनवरी ग्रेगोरी कैलंडर के अनुसार वर्ष का 7वाँ दिन है। साल में अभी और 358 दिन बाकी हैं (लीप वर्ष में 359)।


title: न्यूक्लीक अम्ल द्वि कुंडलिनी

text: आणविक जीवविज्ञान में, डीएनए आदि न्यूक्लीक अम्लों की संरचना को द्वि कुण्डलिनी (double helix) कहते हैं।


title: गोपी कृष्ण

text: गोपी कृष्ण (१९०३-१९८४) भारत के योगी, शिक्षक, स्माजसेवी और लेखक थे। इनकी आत्मकथा "कुण्डलिनी:द इवॉल्यूश्नरी इनर्जी इन मैन" के नाम से निकली थी।


title: नेपाल की पहली संविधान सभा

text: नेपाल की पहली संविधान सभा ६०१ सदस्यों का एक एकसदनीय निकाय था जिसने मई २८, २००८ से मई २८, २०१२ तक काम किया। पहली संविधान सभा चुनाव के फलस्वरूप इस संविधान सभा का गठन अप्रैल १०, २००८ को किया गया। इस संविधान सभा को संविधान लिखने हेतु गठन किया गया, और दो वर्षों के लिए अंतरिम संविधान के तौर पर काम किया। एकल-सीट निर्वाचन क्षेत्रों से २४० सदस्य चुने गए, ३३५ सदस्य अनुपातिक प्रतिनिधित्व से चुने गए, और बचे हुए २६ सीट नामित सदस्यों के लिए आरक्षित रखे गए थें।


title: स्वीडिश भाषा

text: स्वीडिश ( ), मुख्य रूप से स्वीडन और फ़िनलैण्ड के कुछ हिस्सों में 90 लाख लोगो द्वारा स्वाभाविक रूप से बोली जाने वाली एक उत्तर जर्मन भाषा है।


title: मन्त्र-राजभाषा

text: मन्त्र-राजभाषा (MAchiNe assisted TRAnslation tool) राजभाषा विभाग, गृह मंत्रालय द्वारा विकसित कराया गया एक साफ्टवेयर है। यह सॉफ्टवेयर सी-डैक, द्वारा विकसित किया गया है मशीनी अनुवाद


title: मन्त्र-राजभाषा

text: मंत्र-राजभाषा एक मशीन साधित अनुवाद सिस्टम है, जो राजभाषा के प्रशासनिक, वित्तीय, कृषि, लघु उद्योग, सूचना प्रौद्योगिकी, स्वास्थ्य रक्षा, शिक्षा एवं बैंकिंग क्षेत्रों के दस्तावेजों का अंग्रेजी से हिंदी में अनुवाद करता है। मंत्र टैक्नॉलाजी पर आधारित यह सिस्टम सी-डैक,पुणे के एप्लाइड आर्टिफिशियल इंटैलीजेंस ग्रुप द्वारा विकसित किया गया है।


title: मन्त्र-राजभाषा

text: भारत सरकार के गृह मंत्रालय के राजभाषा विभाग द्वारा प्रायोजित मंत्र-राजभाषा स्टैंडएलोन, इंट्रानेट और इंटरनेट संस्करणों को विकसित किया गया है। मंत्र राजभाषा भारत सरकार के सभी मंत्रालयों तथा विभागों में मानक तथा शीघ्र गति से हिंदी अनुवाद में सहायक होगा।


title: मन्त्र-राजभाषा

text: भारत की सामाजिक, आर्थिक, जनसांख्यिकीय स्थिति, ऐतिहासिक पृष्ठभूमि तथा अल्पकालीन चरण जो वर्तमान में उपस्थित है, उसमें 'मंत्र' की उपयोगिता निश्चित ही अधिक है। प्रमुख रूप से विभिन्न परिवार की भाषाओं में एक भाषा से दूसरी भाषा में अनुवाद करती है। इस कार्य के लिए जिस पद्धति को अपनाया गया है वह यह है -


title: मन्त्र-राजभाषा

text: मंत्र में हिंदी और अंग्रेजी के लिए लेक्सिकल ट्री एडजॉइनिंग ग्रामर का प्रयोग किया जाता है। मंत्र को कंप्यूटर जगत स्मिथसोनियन अवार्ड से पुरस्कृत किया गया और यह अमेरिकी ऐतिहासिक राष्ट्रीय संग्रहालय में १९९९ नवीन शोध संकलन का भाग है। मंत्र-राजभाषा में अंग्रेजी दस्तावेज़ पहले पूर्व-संसाधन तत्पश्चात पारसिंग एवं जनरेशन के लिए भेजा जाता है जिसके दौरान अंग्रेजी लेक्सिकॉन (शब्दकोश), हिंदी लेक्सिकॉन और अंतरण (ट्रांसफर) लेक्सिकॉन का प्रयोग किया जाता है। जनरेटर हिंदी आउटपुट या अनुवाद देता है जिसे आवश्यकतानुसार पश्च-संसाधन के लिए भेजा जाता है और अंततः दस्तावेज़ का हिंदी अनुवाद प्राप्त हो जाता है। इस में भी अनुवाद संबंधित सामान्य सहायक उपकरण जैसे कि एड्वर्ड, बहुविध आऊटपुट, ऑनलाइन थिसॉरस और शब्दकोश आदि दिए गए हैं। इसके अतिरिक्त सिस्टम में रिर्पोट तैयार करने, बड़े दस्तावेज़ को छोटे छोटे दस्तावेज़ों में विभाजित करने जिससे एक से अधिक अनुवादक या पुनरीक्षक को वितरित किया जा सके, विभाजित अनुवादित भागों को एक दस्तावेज़ में संयुक्त करने संबंधित सुविधाएं दी गई है। मंत्र राजभाषा इंटरनेट संस्करण का डिज़ाइन और विकास थिन क्लांइट आर्किटेक्चर पर आधारित है। इसमें संपूर्ण अनुवाद प्रक्रिया सर्वर पर ही होती है। इसलिए दूरवर्ती स्थानों में भी इंटरनेट कनेक्शन उपलब्ध लो-एण्ड सिस्टम पर भी दस्तावेज़ों के अनुवाद करने के लिए इस सुविधा का उपयोग किया जा सकता है। अनुवादित दस्तावेज़ो को पुन:प्रप्ति के लिए प्रयोक्ता के इनबॉक्स में रखा जाता है। टेक्नोलॉजी आपके घर तक पहुँचेगी, आप को उस तक पहुँचने की ज़रूरत नहीं है।


title: वसुज्येष्ठ

text: वसुज्येष्ठ (लगभग 141 – 131 ई॰पू॰) उत्तर भारत के शुंग राजवंश के तीसरे राजा थे। उनका साम्राज्य क्षेत्र दस्तावेजों से अच्छे से प्राप्त नहीं किया जा सकता अतः उनके बारे में बहुत कम ज्ञात है।


title: मार्कण्डेय काट्जू

text: मार्कण्डेय काट्जू भारतीय प्रेस परिषद् के अध्यक्ष एवं भारत के उच्चतम न्यायालय के एक पूर्व न्यायाधीश हैं।


title: गुड्डी (1971 फ़िल्म)

text: गुड्डी 1971 में बनी हिन्दी भाषा की फिल्म है। इस फ़िल्म को बाद में सिनेमा पैतियम नामक तमिळ फ़िल्म निर्मित किया गया जिसके प्रमुख कलाकार कमल हासन व जयचित्रा थे।


title: गुड्डी (1971 फ़िल्म)

text: कुसुम (बनाम गुड्डी) (जया भादुरी) एक चंचल व निश्चिंत विद्‍यार्थी है जो अपने पिता (ए के हंगल), भैय्या और भाभी (सुमिता सान्याल) के साथ रहती है। वह फ़िल्म अभिनेता धर्मेन्द्र, जो स्वयं को परदे पर दर्शाते हैं, से प्रेमासक्त होती है। उसके बम्बई जाने तक किसीको इस बात का पता नहीं चलता, जहां उसके भाभी का भाई नवीन (समित भांजा) उससे प्रेम करने लगता है। गुड्डी नवीन को धर्मेन्द्र से अपने प्रेम की बात बताती है। उसका प्रेम जीतने नवीन अपने चाचा (उत्पल दत्त) की सहायता लेता है, जो धर्मेन्द्र से परिचित है। उनकी सहायता से सभी गुड्डी को वास्तविक जगत और फिल्म जगत के भेद समझाते हैं जिन्हें समझ गुड्डी नवीन से शादी करने मान जाती है।


title: गुड्डी (1971 फ़िल्म)

text: इस फ़िल्म में बंबई चलचित्र उधोग के 1960 दशक व 1970 के पूर्व दशक का निर्माणात्मक रूप दिखाया गया जिसमे समकालीन निम्न प्रमुख अभिनेता व अभिनेत्रियों को परदे पर दिखाया गया है:


title: यूडीआरएस (UDRS)

text: अंपायर निर्णय समीक्षा प्रणाली (जिसे संक्षिप्त रूप से यूडीआरएस (UDRS) या डीआरएस (DRS) कहा जाता है) वर्तमान में क्रिकेट के खेल में प्रयोग की जाने वाली एक नई तकनीक आधारित प्रणाली है। इस प्रणाली का सबसे पहली बार प्रयोग टेस्ट क्रिकेट में बल्लेबाज के आउट होने या नहीं होने की स्थिति में मैदान में स्थित अंपायरों द्वारा दिए गए विवादास्पद फैसलों की समीक्षा करने के एकमात्र उद्देश्य से किया गया था। नई समीक्षा प्रणाली को आधिकारिक रूप से अंतर्राष्ट्रीय क्रिकेट परिषद द्वारा 24 नवम्बर 2009 को डूनेडिन में यूनिवर्सिटी ओवल में न्यूजीलैंड और पाकिस्तान के बीच प्रथम टेस्ट के दौरान शुरू किया गया। एकदिवसीय मैचों में इसे पहली बार जनवरी 2011 में ऑस्ट्रेलिया के विरुद्ध इंग्लैंड की श्रृंखला में इस्तेमाल किया गया।


title: यूडीआरएस (UDRS)

text: एक मैच के दौरान प्रत्येक टीम को प्रति पारी दो असफल समीक्षा का अनुरोध करने की अनुमति दी जाती है। एक क्षेत्ररक्षण टीम "आउट नहीं" देने का प्रतिवाद करने और बल्लेबाजी करने वाली एक टीम "आउट " दिए जाने का प्रतिवाद करने के लिए इस प्रणाली का उपयोग कर सकती है। क्षेत्ररक्षण टीम के कप्तान या बल्लेबाज आउट करार दिए जाने पर हाथों से "टी (T) का संकेत देकर निर्णय को चुनौती देता है। एक बार चुनौती देने पर, उसे स्वीकृत कर सहमति प्रदान किए जाने पर थर्ड अंपायर खेल की समीक्षा करता है। जबकि अंपायर कुछ नजदीकी मामलों के निर्णयों जैसे कि रेखा संबंधी निर्णयों (रन आउट एवं स्टंपिंग का निर्धारण करने) एवं गेंद सीमा-रेखा पार जाने संबंधी निर्णयों के लिए थर्ड अंपायर से अनुरोध कर सकते हैं, चुनौती देने का उपयोग उन स्थितियों में किया जा सकता है जिसके परिणामस्वरूप आउट करार दिया जा सकता है: उदाहरण के लिए, इस बात का निर्धारण करने के लिए कि लपकी गई गेंद एक सही कैच है या नहीं (बल्लेबाज के बल्ले या दस्ताने से संपर्क करना एवं क्षेत्ररक्षक द्वारा लपके जाने के पहले जमीन को नहीं छूना) या एक फेंकी गई गेंद लेग बिफोर विकेट (पगबाधा) द्वारा आउट करार दिए जाने के मानदंड (सीधी रेखा में जमीन पर या ऑफ़ साइड में टप्पा खाना एवं बल्लेबाज के पैड से उसी रेखा में उस पथ पर टकराना जिसमें वह विकेट से जा टकराती). फिर थर्ड अंपायर मैदान में स्थित अंपायर को सूचित करता है कि कि उसका विश्लेषण मूल निर्णय का समर्थन करता है, निर्णय के विपरीत है या अनिर्णीत है। तब मैदान में स्थित अंपायर अंतिम निर्णय लेता है: या तो पहले दिए गए निर्णय का पुन: संकेत देता है या बदले जा रहे निर्णय को रद्द करते हुए सही संकेत देता है। प्रत्येक टीम रेफरल का तब तक उपयोग कर सकता है जब तक वह अपने हिस्से के असफल समीक्षाओं का उपयोग नहीं कर लेती है। डीआरएस नियम के अंतर्गत केवल गलत निर्णयों को ही बदला जाता है, उन निर्णयों की स्थिति में जिसमें दोनों संभावनाएं हो सकती हैं, मूल निर्णय (मैदान के अंपायर का निर्णय) नहीं बदलता है।


title: यूडीआरएस (UDRS)

text: जब आउट नहीं दिए जाने के एक एलबीडब्ल्यू (LBW) निर्णय का मूल्यांकन किया जाता है और यदि रिप्ले यह दर्शाता है कि गेंद विकेट से 2.5 मी दूर पैड में लगी है, तो अंपायरों को एक अन्य विशेषता पर भी विचार करना पड़ता है: पिच करने एवं पैड से टकराने के बीच गेंद द्वारा तय की गई दूरी. यदि दूरी (पिच करने और पैड के बीच) 40 सेमी से कम हो एवं यदि गेंद को स्टंप तक पहुंचने में 2.5 मी से अधिक की दूरी तय करनी पड़े, तो मैदान में स्थित किसी अम्पायर द्वारा आउट करार नहीं दिए जाने का निर्णय नॉट आउट ही रहेगा. यह भी निर्णय लिया गया है कि यदि बल्लेबाज विकेट से 3.5 मी से अधिक दूर हो, तो पुन: नॉट आउट का निर्णय नहीं बदला जाएगा. केवल एक स्थिति में एक एलबीडब्ल्यू (LBW) निर्णय गेंदबाज के पक्ष में बदला जाएगा यदि बल्लेबाज विकेट से 2.5 मी दूर हो, यदि दूरी 3.5 मी से कम हो एवं पिचिंग एवं प्रभाव बिंदु के बीच की दूरी 40 सेमी से कम हो। उस स्थिति में, गेंद का कुछ हिस्सा बीच वाले स्टंप से टकराएगा एवं संपूर्ण गेंद गिल्ली के नीचे स्टंप से टकराएगी. उन मामलों में, जहां मूल निर्णय में आउट दिया गया हो, 2.5 मी या 40 सेमी की दूरी लागू नहीं होती है, क्योंकि उस स्थिति में अंपायर को अपने निर्णय को पूर्ववत करने के लिए हॉक आई द्वारा गेंद को स्टंप को पूरी तरह छोड़ता हुआ दिखाना चाहिए।


title: यूडीआरएस (UDRS)

text: आम तौर पर इस प्रणाली को खिलाड़ियों और प्रशिक्षकों से सकारात्मक प्रतिक्रिया प्राप्त हुई है, हालांकि इसकी कुछ आलोचना भी हुई है। वेस्टइंडीज के प्रसिद्ध खिलाड़ी जोएल गार्नर ने इस प्रणाली को एक नौटंकी करार दिया है। वेस्टइंडीज के एक अन्य खिलाड़ी रामनरेश सरवन ने कहा वे प्रयोगात्मक रेफरल प्रणाली के समर्थक नहीं थे। पूर्व अंपायर डिकी बर्ड ने भी इस प्रणाली की यह कहते हुए आलोचना की कि यह मैदान में स्थित अंपायर के अधिकार को नजरअंदाज करता है। भारतीय क्रिकेट कंट्रोल बोर्ड (बीसीसीआई (BCCI)) इस प्रणाली का उपयोग करने के पक्ष में नहीं है।


title: यूडीआरएस (UDRS)

text: विश्व कप का प्रथम रेफरल दूसरी पारी में चौथीं गेंद फेंके जाने के बाद प्रयोग में आया। भारत के शांताकुमार श्रीसंत ने एक यॉर्कर गेंद फेंका था और अंपायर ने इसे नॉट आउट करार दिया। धोनी ने इसे टीवी अंपायर के पास भेजा और एक रिप्ले (पुनरावृत्ति) ने दिखाया कि शायद यह लेग स्टंप चूक गया होगा, इसलिए मूल निर्णय को सही ठहराया गया। मैच ने विश्व कप क्रिकेट में विवादास्पद अंपायर रेफरल प्रणाली की प्रथम शुरुआत की। यूडीआरएस (UDRS) का प्रयोग बंगलोर में भारत एवं इंग्लैण्ड के बीच रोमांचक मुकाबले में किया गया जब एम.एस. धोनी इस प्रणाली से नाराज हो गए और उन्होंने कहा कि यह मानव और तकनीक की एक मिलावट है, जिस पर आईसीसी ने उत्तर दिया कि इस पर निर्णय देने के पहले खिलाड़ियों को तकनीक को जानना चाहिए।


title: यूडीआरएस (UDRS)

text: आईसीसी ने 2.5 मी के नियम के दिशा निर्देशों को संशोधित किया है कि अंपायरों को इसके संबंध में महत्वपूर्ण बिन्दुओं पर विचार करना चाहिए।


title: यूडीआरएस (UDRS)

text: पाकिस्तान ने समूह ए के अपने मैच में ऑस्ट्रेलिया के विरुद्ध डीआरएस (DRS) का सफलतापूर्वक प्रयोग किया। मोहम्मद हफीज की फेंकी हुई एक गेंद ने ऑस्ट्रेलियाई कप्तान रिकी पोंटिंग के बल्ले का बाहरी किनारा लिया एवं अंपायर ने इसे नॉट आउट करार दिया। डीआरएस (DRS) प्रणाली ने इस निर्णय को बदल दिया। मैच में यह एक महत्वपूर्ण मोड़ था। मैच के बाद ऑस्ट्रेलिया के कप्तान ने यह स्वीकार किया कि गेंद ने उनके बल्ले का बाहरी किनारा लिया था, लेकिन उन्होंने कहा कि वे क्रीज पर बने रहे क्योंकि वे कभी भी एक वॉकर - (स्वयं को आउट मानने वाला) नहीं थे। पोंटिंग ने कहा कि "बल्ला लगाने के संबंध में कोई संदेह नहीं था - मुझे मालूम था कि मैंने गेंद को मारा था". "लेकिन हमेशा की तरह, मैं अंपायर द्वारा अपने आप को आउट दिए जाने के लिए प्रतीक्षा करता हूं. मैंने हमेशा इसी तरह से खेल खेला है। रिकी पोंटिंग के निर्णय एवं बुरी खेल भावना प्रदर्शित करने के लिए उनकी बहुत आलोचना हुई है।


title: यूडीआरएस (UDRS)

text: नवीनतम यूआरडीएस (UDRS) संशोधन के अनुसार, यद्यपि बल्लेबाज बहुत आगे खेल रहा हो (2.5 मीटर से अधिक) तब भी उसे आउट दिया जाएगा बशर्तें कि टीवी उत्तर के अनुसार गेंद का कुछ हिस्सा बीच वाले स्टंप से जा टकराए (बशर्तें कि अन्य सभी एलबीडब्ल्यू नियम अब भी सही हों)


title: एच॰ एस॰ ब्रह्मा

text: हरिशंकर ब्रह्मा भारत के मुख्य चुनाव आयुक्त हैं। जे॰ एम॰ लिंगदोह के बाद वे पूर्वोत्तर भारत के दूसरे ऐसे व्यक्ति हैं जिन्हें मुख्य चुनाव आयुक्त बनाया गया है।


title: एच॰ एस॰ ब्रह्मा

text: ब्रह्मा भारतीय प्रशासनिक सेवा के आन्ध्र प्रदेश काडर के 1975 बैच के अधिकारी है। उनकी स्कूली शिक्षा गौहाटी के डॉन बास्को स्कूल में हुई और सेंट एडमण्ड कॉलेज, शिलोंग से से उन्होंने स्नातक की उपाधि ली। इसके बाद गौहाटी विश्वविद्यालय से उन्होंने राजनीति विज्ञान में परास्नातक की डिग्री ली।


title: कस्तूरबा गांधी राष्ट्रीय स्मारक न्यास

text: कस्तूरबा गांधी राष्ट्रीय स्मारक न्यास (अंग्रेजी:KASTURBA GANDHI NATIONAL MEMORIAL TRUST) कस्तूरबा गांधी की स्मृति में स्थापित एक न्यास है। यह मध्य प्रदेश के इन्दौर में स्थित है। यही एकमात्र ऐसा न्यास है, जिसे महात्मा गांधी ने स्वयं स्थापित किया था। १९४४ में कस्तूरबा गांधी के निधन के पश्चात गांधीजी ने अपने जन्मदिवस पर सारे देश से एकत्रित एक करोड़ 75 लाख 30 हजार रुपए की राशि से इस न्यास की स्थापना की थी। इसके पहले अध्यक्ष स्वयं गांधीजी रहे। इस न्यास द्वारा देश भर में ग्रामीण विकास व महिलाओं से संबंधित कई कार्यक्रम चलाए जा रहे हैं। कस्तूरबा ग्राम में अभी तक सरदार वल्लभ भाई पटेल, डॉ॰ राजेन्द्र प्रसाद, पं. जवाहरलाल नेहरू, डॉ॰ ज़ाकिर हुसैन से लेकर इंदिरा गांधी तक विभिन्न कार्यक्रमों में आ चुकी हैं। इन्दौर के हुकुमचंद सेठ ने इसके लिए 400 एकड़ जमीन दान दी थी।


title: नीमकाथाना विधानसभा क्षेत्र (राजस्थान)

text: नीमकाथाना विधानसभा क्षेत्र राजस्थान में सीकर जिले में स्थित विधान सभा क्षेत्र है। यह क्षेत्र सीकर लोक सभा निर्वाचन क्षेत्र के अन्तरगत आता है।


title: नीमकाथाना विधानसभा क्षेत्र (राजस्थान)

text: 1957 में खण्डेला विधानसभा क्षेत्र का इसमें विलय कर दिया गया अतः यहाँ से दो विधायक चुने गये। यहाँ से चुने गये विधायकों में से सूर्यनारायण और प्रेमसिंह बाजोर राज्य सरकार में मंत्री रहे।


title: ख्याति

text: ख्याति कर्दम ऋषि एवं देवहूति की सप्तम कन्या थी। ख्याति का विवाह भृगु ऋषि के साथ हुआ था। भृगु और ख्याति से धाता और विधाता नाम के दो पुत्र तथा श्री नामक पुत्री का जन्म हुआ।


title: वार (पंजाबी काव्य)

text: वार पंजाबी साहित्य का एक काव्यभेद, जो वर्णनात्मक शैली में लिखा जाता है। "वार" शब्द संस्कृत की "वृ' धातु से व्युत्पन्न है। "कीर्ति', "घेरा', "धावा' (आक्रमण), "बार बार', बाह्य (पंजाबी वाहर = बाहर) प्रभृति "वार' शब्द के अर्थ अनुमित हुए हैं। किंतु रूढ़ अर्थों में यह युद्ध संबंधी काव्य का पर्यांय हो गया है। संयोग से फारसी शब्द "वार' (आक्रमण) और अंग्रेजी शब्द (war) (वार) में उच्चारण और रूपसाम्य ही नहीं, युद्धविषयक भावसाम्य भी है। वस्तुत: गुणगानसंपन्न युद्धविषयक काव्य के लिए "वार' शब्द क्यों प्रचलित हुआ, एतदर्थ इस शब्द के विभिन्न अर्थों के आधार पर यह विकल्प प्रस्तुत किया जा सकता है : "इसमें "बाहर' के (बाह्य) आक्रांताओं के "वार' (आक्रमण) और उसके प्रतिरोध में नायक पक्ष में "वार' (प्रत्याक्रमण) का "बार बार' वर्णन तथा दोनों पक्षों का "कीर्तिगान' होता है"।


title: वार (पंजाबी काव्य)

text: वार में नायक की भरपूर प्रशंसा और विरोधी वर्ग का शौर्यप्रदर्शन एक प्रकार से परंपरागत हो गया है। यदि प्रतिनायक पक्ष की दुर्बलताओं का चित्रण करना भी होता है तो केवल उपहांसात्मक ढंग से। संभवत: "यश दी वाराँ गाना' पंजाबी मुहावरा इसी प्रथा और भाई गुरदास के इस कथन के अनुसार चल पड़ा है : "ढाढी वाराँ गाँवदे वैर विरोध जोध सालाही" (वार १५। पौड़ी ६। चरण २)।


title: वार (पंजाबी काव्य)

text: सिक्ख गुरुओं ने "वार" शब्द को आध्यात्मिक काव्यक्षेत्र में भी स्थान दिया है। ऐसा प्रतीत होता है कि गुरु महाराजाओं ने सांसारिक पदार्थों की प्राप्ति के हेतु हुए मानवीय संघर्ष को विशेष प्रश्रय न देकर जीव के ईश्वर तक पहुँचने और उसमें आत्मसात् होने के द्वंद्वों को ही सबसे बड़ा युद्ध माना है। किंतु जनरुचि के अनुसार युद्ध संबंधी वारों को प्रेरणास्रोत के रूप में स्वीकार किया है।


title: वार (पंजाबी काव्य)

text: वार साहित्य का मूल चारणों और राजाश्रयी कवियों की कविता में ढूँढा जा सकता है। वे राजाओं महाराजाओं का यशोगान और उनके पूर्वजों का कीर्तिवर्णन किया करते थे। युद्धक्षेत्र में भी वे वीरों के शौर्यगान से योद्धाओं को प्रेरित किया करते थे। असंभव नहीं कि ढाढी और रबाबी भी आजीविका उपार्जन के हेतु मेलो, तमाशों आदि में इन्हें गाया करते हों। अब तक उपलब्ध वीररस की वारों में कवि खुसरो विरचित "तुगलक दी वार' ही सर्वप्राचीन मानी जाती है। आध्यात्मिक वारों में गुरु नानकदेव प्रणीत "मलार की वार' है। यह सन् १५२१ में कर्तारपुर रावी में लिखी गई थी।


title: वार (पंजाबी काव्य)

text: सिक्ख गुरुओं ने अपढ़ और सरल स्वभाव की जनता की रुचि को पहचानकर प्रचारहेतु "वार' को अपनाया। गुरु ग्रंथ साहिब में २२ वारें संकलित हैं। इनमें से एक वार पंचम गुरु अर्जुनदेव जी के रबाबी सत्ता और बलवंड निर्मित है, जिसमें गुरुओं का यशोगान हुआ है। शेष २१ वारों का प्रणेता और रागानुसार श्रेणीबंधन इस प्रकार है :


title: वार (पंजाबी काव्य)

text: (ग) श्री गुरु रामदास - सिरी राग (१), गौड़ी राग (१), बिहागड़ा राग (१), वडहंस राग (१), सोरठ राग (१), बिलावल राग (१), सारंग राग (१), कानड़ा राग (१),।


title: वार (पंजाबी काव्य)

text: (घ) श्री गुरु अर्जनदेव - गौड़ी राग (१), गूजरी राग (१), जैतसरी राग (१), रामकली राग (१), मारू राग (१), बसंत राग (१)।


title: वार (पंजाबी काव्य)

text: श्री गुरु अंगददेव (द्वितीय गुरु) की कोई वार नहीं हैं। पंचम गुरु श्री अर्जनदेव ने "गुरु ग्रंथ साहिब' का संकलन करते समय वारों के भाव को सुबोध बनाने के हेतु प्रत्येक गुरु की वारों की पौड़ियों के साथ उसी गुरु के सलोक भी जोड़ दिए हैं। अपनी वारों में उन्होंने स्वरचित सलोकों का ही व्यवहार किया है। कौन सी वार किस गुरु की है, इसका बोध "महला' ("महिला' से व्युत्पन्न; गुरुओं ने अपने को स्त्री और ईश्वर को पति रूप में स्वीकार किया है) शब्द और संख्याविशेष से हो जाता है (जैसे महला १ = गुरु नानकदेव, महला ३ = गुरु अमरदास आदि)। इन वारों में से नौ वारों की धारणा (तर्ज) भी दे दी गई है।


title: वार (पंजाबी काव्य)

text: कतिपय विद्वानों के अनुसार छठे गुरु हरगोविंद साहिब के ढाढियों मीर अब्दुल्ला और मीर नत्या ने ७२ वारों की रचना की थी। इनमें से केवल नौ की तर्जों का ष्ठष्ठ गुरु ने प्रतीक रूप में गुरवाणी की वारों के प्रारंभ में उद्धृत कर दिया। किंतु यह मत सर्वमान्य नहीं है। अधिकांश विद्वानों का विचार है कि गुरु हरगोविंद जी की प्रार्थना पर उनके पिता पंचम गुरु श्री अर्जनदेव ने प्राचीन भाटों की धारणा के अनुसार (धुनि गावणी = तर्ज या धारणा के अनुसार गाना) चुनी हुई वारों की तर्ज भी प्रस्तुत कर दी।


title: वार (पंजाबी काव्य)

text: गुणवाणी की इन २१ वारों का विषय आध्यात्मिक है। यथास्थान समाजगत न्यूनताओं का चित्रण, जीवनोपयोगी अनेक तथ्यों का निर्धारण एवं गुरुओं के जीवदर्शन का प्रदर्शन हुआ है। इनका नायक अकालपुरुष (ईश्वर) है। नायक की प्राप्ति में सहायक विट पात्र "सत्गुरु' है। ईश्वर से बिछुड़ी आत्मा सत्गुरु (सच्चे गुरु) के उपदेश एवं दया से प्राप्त हरिनामस्मरण से, काम, क्रोध, लोभ, मोह, अहंकार नामक पाँच शत्रुओं पर विजय प्राप्त कर परमात्मा से मिलती है। इनकी भाषा केंद्रीय पंजाबी है। रागों में आबद्ध होने के कारण गाकर इनका पाठ होता है।


title: वार (पंजाबी काव्य)

text: आध्यात्मिक वारों में भाई गुरदास की वारों का स्थान महत्वपूर्ण है। भाई साहब की ४० वारें उपलब्ध हैं, जिनमें प्रत्येक को "ज्ञान रत्नावली' कहा गया है और यथाक्रम उनकी संख्या दी गई है। "गुरु ग्रंथ साहिब' में संकलित वारसाहित्य से ये पृथक् हैं। इनकी भाषा भी केंद्रीय पंजाबी है, जिसमें यत्र तत्र ब्रज का पुट भी है। दृष्टांत और अन्योक्ति के व्यवहार में गुरदास जी सिद्धहस्त हैं। इनकी वारों में बुद्धिवाद और भाव का सुंदर द्वंद्व है, जिसमें अंतत: बुद्धिवाद की विजय होती है। वर्ण्य विषय और नायकादि गुरवाणी के सदृश हैं। विद्वानों ने गुरदास जी की वाणी को "गुरवाणी की कुंजी' कहा है, जिसमें किंचित् भी अत्युक्ति नहीं है।


title: वार (पंजाबी काव्य)

text: ""वार श्री भगउती जी की पातशाही १०", जो एक अन्य गुरदास की रचना है, का प्रणयन सन् १७२३-२८ ई. के लगभग हुआ है। इसमें भी सिक्ख गुरुओं का विशेषत दशम गुरु श्री गोविंदसिंह जी का, गुणगान हुआ है।


title: वार (पंजाबी काव्य)

text: "गुरु ग्रंथ साहिब' की वारों को गाने के लिए जो नौ वारें तर्ज के रूप में प्रस्तुत की गई हैं, वे वीर-रस-संपृक्त हैं। इनमें से छह तो गुरु नानकदेव (संवत् १५२६-१५९६) के समय से पूर्व की हैं। शेष तीन में से 'मलक मुरीद तथा चंद्रहड़ा सोहीआँ ' की वार में अकबर के दो सूरदारों का, 'राणै कैलास तथा मालदेव' की वार में जहाँगीर के समकालीन दो राजपूत भाइयों का तथा 'जौधै वीरै पूरबाणी' की वार में लक्खी जंगल के मुगलकालीन दो वीरों का युद्ध एवं यशोगान वर्णित है। ये वारें अधूरी ही मिलती हैं।


title: वार (पंजाबी काव्य)

text: गुरु गोविन्द सिंह जी प्रणीत 'चंडी दी वार' (दुर्गासप्तशती पर आधृत) के उपरांत बहुत सी वीररसात्मक वारें रची गईं। उनमें से जशोधानंदनकृत 'लवकुश दी वार', पीरमुहम्मद रचित 'चट्ठियाँ दी वार' (परगना रसूलनगर के चट्ठे मुस्लिम जाटों तथा शुक्र चक्किए मिसल के सरदारों का युद्ध) तथा नजाबत निर्मित 'नादरशाह दी वार' (नादिरशाह दुर्रानी और मुगल नरेश मुहम्मद शाह का युद्ध) तथा भाई जवाहर सिंह लिखित 'वार सिरी राम जी की' (सूर्यवंशी रामचंद्र और राक्षसों के युद्ध) मुगलों के ह्रासकाल में रची गईं।


title: वार (पंजाबी काव्य)

text: अंग्रेजों के शासनकाल में रामसिंह ने 'आनंदपुर दी वार' (सोढी सुरजनसिंह आनंदपुरवाले तथा बिलासपुर के राजा महाचंद कहिलूरिया का युद्ध), हरिंदर सिंह रूप ने 'बंदे दी वार' (बंदा वैरागी का मुगलों से युद्ध), प्रो॰ मोहनसिंह ने 'वार राणी साहब कौर' (महाराजा पटियाला की वीरांगना बहन का मराठों से युद्ध), हजारासिंह ने 'राणापरताप दी वार' (राजस्थानकेसरी महाराणा प्रताप तथा अकबर का युद्ध), हरसासिंह ने 'वार महाराजा पोरस' की रचना की।


title: वार (पंजाबी काव्य)

text: वार साहित्य की यहीं पर इतिश्री नहीं हो जाती। कुछेक प्राचीन वारें तो भूत के गर्भ में ही विलीन हो चुकी हैं। कुछेक अधूरी मिल रही हैं, कई ऐसी भी हैं जो अज्ञातनामा हैं।


title: वार (पंजाबी काव्य)

text: पंजाबी के युद्धविषयक काव्य के लिए "वार' के अतिरिक्त "जंगनामा' और "भेड़ा' शब्द भी प्रयुक्त हुए हैं। किंतु अधिकांश विद्वानों का यही मत है कि "वार' केवल "पौड़ी' छंद में ही रची जा सकती है। "पौड़ी' शब्द संस्कृत के "नि:श्रेणी' (निसेनी) का ही पर्यांय है। कवि रामदास जी ने इसके लिए "सीढ़ी' शब्द का प्रयोग भी किया है। इसके प्रत्येक चरण में २३ मात्राएँ रहती हैं, जिसमें १३ और १० पर यति होती है और अंत में गुरु+गुरु। प्रत्येक वृत्त में चरणों की संख्या में विभिन्नता दृष्टिगत होती है, कम से कम चार चरण तो प्राय: मिलते हैं। अधिकतर वारों में अत्यानुप्रास मिलता है, किंतु "रामकली की वार' (गुरु ग्रंथ साहिब में संकलित) में अंतिम चरण का अंतिम चरण का अंतिम शब्द बदल जाने से अत्यानुप्रास नहीं रह पाया है। "आसा की वार' में गुरु नानकदेव जी ने एक और नवीन प्रयोग किया है। उसमें अंत्यानुप्रास तो उपलब्ध है, परंतु पौढ़ी के अंतिम चरण को थोड़ा छोटा कर दिया गया है। भाई गुरदास ने भी इसी प्रवृत्ति को कई वारों में अपनाया है। वस्तुत: "पौड़ी' के विविध रूप तथा शिखंडी ही "वार' में बहुप्रयुक्त छंद हैं। जिन कवियों ने वीररस की कविता में "पौड़ी' के अतिरिक्त सोरठा, दोहा, कवित्त प्रभृति छंद भी व्यहृत किए हैं, उन्होंने "गुरु ग्रंथ साहिब' की वारों के साथ "सलोक' जुड़े देखकर, गुरु अर्जनदेव के मंतव्य को न समझकर, स्वयं अपने ही भ्रमवश अन्य छन्दों का प्रयोग कर दिया है। किंतु कई एक ने पौड़ी को भी अवश्य ही अपनाया है, जैसे अणीरायकृत "जंगनामा श्री गुरु गोविंद सिंह जी का' में। प्रत्युत कवि केशवदास विरचित "वार राजा अमरसिंह' में अन्य छंदों के साथ जहाँ "पौड़ी' का प्रयोग हुआ है, वहाँ साथ ही संकेत रूप में ""वारछंद (पौड़ी)" का उल्लेख हुआ है।


title: जीवन युद्ध

text: जीवन युद्ध 1997 में बनी हिन्दी भाषा की फिल्म है। पार्थो घोष द्वारा निर्देशित इस फिल्म में मिथुन चक्रवर्ती, राखी, जयाप्रदा, अतुल अग्निहोत्री, ममता कुलकर्णी, शक्ति कपूर, रमी रेड्डी, आलोक नाथ और मोहन जोशी मुख्य कलाकार हैं।


title: जीवन युद्ध

text: वासुदेव राय अपनी पत्नी और बेटे रोहित (अतुल अग्निहोत्री) के साथ एक छोटे से शहर में रहता है। वासुदेव एक स्कूल के शिक्षक के रूप में काम करता है जो दयालु और उदार गजराज चौधरी द्वारा संचालित होता है। एक दिन, देव प्रकाश (मिथुन चक्रवर्ती) नामक एक ट्रक चालक वासुदेव के शरीर को पास के अस्पताल ले जाता है और चिकित्सक से उसका इलाज करने का अनुरोध करता है। डॉक्टर निर्धारित करता है कि वासुदेव मर चुका है। वो पुलिस को बुलाता है और देव बयान देने के लिये उनके आने का इंतजार करने के लिए कहता है। देव गायब हो जाता है, इस प्रकार उसे वासुदेव की मृत्यु के लिए जिम्मेदार माना जाता है। वासुदेव की पत्नी और बेटे को तबाह कर दिया गया है और रोहित अपने पिता की मौत का बदला लेने के लिए कसम खाता है और शहर छोड़ देता है। उसकी जाँच से उसने ये निष्कर्ष निकाला कि हत्यारा उसके घर के शहर के पास कहीं है। उसे यह पता चला है कि उसके शहर में अब एक नया पुलिस इन-चार्ज, इंस्पेक्टर अजय कुमार आया है। रोहित को संदेह है कि अजय ऐसा नहीं है जैसा बन रहा और उसने पूछताछ करने शुरू किया। जल्द ही वह अजय का खुलासा करता है जो देव ही है। उसपर वासुदेव की हत्या का आरोप लगाया गया लेकिन देव ने अपने को निर्दोष बताया। इसका कोई फायदा नहीं हुआ, क्योंकि कोई भी अब उससे विश्वास नहीं करता है। निराश होकर उसने चौधरी की सुंदर बेटी, काजल (ममता कुलकर्णी) का अपहरण कर लिया। गजराज चौधरी, उसके आदमी और असली अजय कुमार उसका पीछा कर रहे हैं। क्या देव वास्तव में निर्दोष है? यदि हां, तो वासुदेव को किसने मारा?


title: ईश्वरवादी अस्तित्ववाद

text: सोरेन किर्केगार्द, गैब्रियल मार्शल आदि द्वारा प्रवर्तित अस्तित्ववाद की ईश्वरवादी धारा के केन्द्र में ईश्वर है। इनके अनुसार संसार में निरर्थक जीवन को सार्थक व सारपूर्ण बनाने के लिये निष्ठा तथा ईश्वर में आस्था अनिवार्य है।


title: अदनान

text: "अदनान"' () पारंपरिक अरब मान्यताओं में अरबी प्रायद्वीप के उत्तरी, मध्य और पश्चिमी भाग के अरब लोगों के सांझे पूर्वज का नाम था। उनके वंशजों को 'अदनानी अरब' कहते हैं। इसके विपरीत क़हतानी उन अरब लोगों को कहा जाता है जिनकी मूल मातृभूमि अरबी प्रायद्वीप का दक्षिणी या दक्षिणपूर्वी भाग, विशेषकर यमन क्षेत्र, है। बहुत से क़हतानी क़बीले अब अपनी पूर्व गृहभूमि से दूर-दराज़ क्षेत्रों में रहते हैं। सभी अरब क़बीलों को 'क़हतानी' या 'अदनानी' में वर्गीकृत किया जा सकता है और इन दोनों शाखाओं में ऐतिहासिक खींचातानी रही है। अरबी लोक-मान्यता में क़हतानी शुरू के मूल अरब थे और अदनानी बाद में अरब बने।


title: जवाहरात

text: हीरा एक पारदर्शी रत्न है। यह रासायनिक रूप से कार्बन का शुद्धतम रूप है। हीरा में प्रत्येक कार्बन परमाणु चार अन्य कार्बन परमाणुओं के साथ सह-संयोजी बन्ध द्वारा जुड़ा रहता है। कार्बन परमाणुओं के बाहरी कक्ष में उपस्थित सभी चारों इलेक्ट्रान सह-संयोजी बन्ध में भाग ले लेते हैं तथा एक भी इलेक्ट्रान संवतंत्र नहीं होता है। इसलिए हीरा ऊष्मा तथा विद्युत का कुचालन होता है। हीरा में सभी कार्बन परमाणु बहुत ही शक्तिशाली सह-संयोजी बन्ध द्वारा जुड़े होते हैं, इसलिए यह बहुत कठोर होता है। हीरा प्राक्रतिक पदार्थो में सबसे कठोर पदा‍र्थ है इसकी कठोरता के कारण इसका प्रयोग कई उद्योगो तथा आभूषणों में किया जाता है। हीरे केवल सफ़ेद ही नहीं होते अशुद्धियों के कारण इसका शेड नीला, लाल, संतरा, पीला, हरा व काला होता है। हरा हीरा सबसे दुर्लभ है। हीरे को यदि ओवन में ७६३ डिग्री सेल्सियस पर गरम किया जाये, तो यह जलकर कार्बन डाइ-आक्साइड बना लेता है तथा बिल्कूल ही राख नहीं बचती है।[1] इससे यह प्रमाणित होता है कि हीरा कार्बन का शुद्ध रूप है। हीरा रासायनिक तौर पर बहुत निष्क्रिय होता है एव सभी घोलकों में अघुलनशील होता है। इसका आपेक्षिक घनत्व ३.५१ होता है। बहुत अधिक चमक होने के कारण हीरा को जवाहरात के रूप में उपयोग किया जाता है। हीरा उष्मीय किरणों के प्रति बहुत अधिक संवेदनशील होता है, इसलिए अतिशुद्ध थर्मामीटर बनाने में इसका उपयोग किया जाता है। काले हीरे का उपयोग काँच काटने, दूसरे हीरे के काटने, हीरे पर पालिश करने तथा चट्टानों में छेद करने के लिए किया जाता है।


title: जवाहरात

text: हीरा खान से निकाला जाता है और बाद में पॉलिश कर के चमकाया जाता है। १८वीं शताब्दी में दक्षिण अफ्रीका और ब्राजील में हीरों की खानों का पता चलने से पहले तक दुनिया भर में भारत की गोलकुंडा खान से निकले हीरों की धाक थी।[2] लेकिन यहाँ से निकले अधिकांश भारतीय हीरे या तो लापता हैं या विदेशी संग्रहालयों की शोभा बढ़ा रहे हैं। इनमें से एक हीरा ब्रिटेन की महारानी के ताज में जड़ा कोहिनूर भी है। सबसे अधिक वजन वाला हीरा ग्रेट मुगल गोलकुंडा की खान से १६५० में जब निकला तो इसका वजन ७८७ कैरेट था। जो कोहिनूर से करीब छह गुना अधिक था[3] आज यह हीरा आज कहाँ है किसी को पता नहीं। ऐसा ही एक बहुमूल्य हीरा अहमदाबाद डायमंड था जो बाबर ने १५२६ में पानीपत की लड़ाई के बाद ग्वालियर के राजा विक्रमजीत को हराकर हासिल किया था। इस दुर्लभ हीरे को आखिरी बार १९९० में लंदन के क्रिस्ले ऑक्सन हाउस की नीलामी में देखा गया था। द रिजेंट नामक १७०२ के आसपास गोलकुंडा की खान से निकला हीरा ४१० कैरेट था। जो बाद में नेपोलियन के पास पहुँचा। यह हीरा अब १४० कैरेट का हो चुका है और पेरिस के लेवोरे म्यूजियम में रखा गया है। इसी प्रकार ब्रोलिटी ऑफ इंडिया का। ९०.८ कैरेट के ब्रोलिटी जिसे कोहिनूर से भी पुराना बताया जाता है, १२वीं शताब्दी में फ्रांस की महारानी ने खरीदा। आज यह कहाँ है कोई नहीं जानता। एक और गुमनाम हीरा २०० कैरेट का ओरलोव था जिसे १८वीं शताब्दी में मैसूर के मंदिर की एक मूर्ति की आंख से फ्रांस के व्यापारी ने चुराया था। कुछ गुमनाम भारतीय हीरे: ग्रेट मुगल (२८० कैरेट), ओरलोव (२०० कैरेट), द रिजेंट (१४० कैरेट), ब्रोलिटी ऑफ इंडिया (९०.८ कैरेट), अहमदाबाद डायमंड (७८.८ कैरेट), द ब्लू होप (४५.५२ कैरेट), आगरा डायमंड (३२.२ कैरेट), द नेपाल (७८.४१)


title: जवाहरात

text: हीरे का कारोबार करने वाली अंतरराष्ट्रीय कंपनी डी बियर्स की सहयोगी इकाई डायमंड ट्रेडिंग कंपनी (डीटीसी) के मुताबिक दुनिया के ९० फीसदी हीरों के तराशने का काम भारत में होता है, ऐसे में यहाँ हीरा उद्योग के फलने-फूलने की अपार संभावनाएँ मौजूद हैं।[4]


title: साधारण अवकल समीकरण

text: गणित में साधारण अवकल समीकरण (ordinary differential equation या ODE) उन अवकल समीकरणों को कहते हैं जिसमें केवल एक स्वतंत्र चर तथा उसके अवकलज मौजूद हों।


title: साधारण अवकल समीकरण

text: साधारण अवकल समीकरण का एक उदाहरण नियत द्रव्यमान "m" वाली किसी वस्तु की गति का वर्णन करने वाला न्यूटन का गति का दूसरा नियम है-


title: साधारण अवकल समीकरण

text: जिसमें बल F वस्तु की स्थिति x (t) तथा समय t पर निर्भर है। इसमें अज्ञात फलन x (t) समीकरण के दोनों तरफ विद्यमान है।


title: साधारण अवकल समीकरण

text: कुछ अवकल समीकरणों का हल ठीक-ठीक तथा बन्द स्वरूप (exact and closed form) में लिखा जा सकता है। यहाँ कुछ प्रकार के महत्वपूर्ण अवकल समीकरण दिये गये हैं-


title: साधारण अवकल समीकरण

text: Particular integral "y": in general the method of variation of parameters, though for very simple "r"("x") inspection may work.


title: साधारण अवकल समीकरण

text: for some α complex, then setting α = χ + "i"γ, and using Euler's formula, allows some terms in the previous results to be written in the form


title: कालोजी नारायण राव

text: कालोजी नारायण राव (9 सितम्बर 1914 – 13 नवम्बर 2002) एक भारतीय कवि, स्वतंत्रता सेनानी, फासिस्तविरोधी तथा तेलंगाना के कार्यकर्ता थे। वे 'कालोजी' या 'कलना' नाम से अधिक प्रसिद्ध हैं। उन्हें १९९२ में पद्मविभूषण से सम्मानित किया गया था।


title: महेश नवमी

text: प्रतिवर्ष, ज्येष्ठ मास के शुक्ल पक्ष की नवमी को "महेश नवमी" का उत्सव मनाया जाता है. परंपरागत मान्यता के अनुसार माहेश्वरी समाज की वंशोत्पत्ति युधिष्ठिर संवत 9 के ज्येष्ठ शुक्ल नवमी को हुई थी, तबसे माहेश्वरी समाज प्रतिवर्ष की जयेष्ठ शुक्ल नवमी को "महेश नवमी" के नाम से माहेश्वरी वंशोत्पत्ति दिन के रूप में बहुत धूम धाम से मनाता है. यह पर्व मुख्य रूप से भगवान महेश जी (महादेव) और माता पार्वती जी की आराधना को समर्पित है.


title: महेश नवमी

text: मान्यता है कि, युधिष्टिर संवत 9 जेष्ट शुक्ल नवमी के दिन भगवान महेश और आदिशक्ति माता पार्वती ने ऋषियों के शाप के कारण पत्थरवत् बने हुए 72 क्षत्रिय उमराओं को शापमुक्त किया और पुनर्जीवन देते हुए कहा की, "आज से तुम्हारे वंशपर (धर्मपर) हमारी छाप रहेगी, तुम “माहेश्वरी’’ कहलाओगे". भगवान महेश और माता पार्वती की कृपा से 72 क्षत्रिय उमरावों को पुनर्जीवन मिला और माहेश्वरी समाज की उत्पत्ति हुई इसलिए भगवान महेश और माता पार्वती को माहेश्वरी समाज के संस्थापक मानकर माहेश्वरी समाज में यह उत्सव 'माहेश्वरी वंशोत्पत्ति दिन' के रुपमें बहुत ही भव्य रूप में और बड़ी ही धूम-धाम से मनाया जाता है. इस उत्सव की तैयारी पहले से ही शुरु हो जाती है. इस दिन धार्मिक व सांस्कृतिक कार्यक्रम किए जाते हैं, शोभायात्रा निकाली जाती हैं,महेश वंदना गाई जाती है, भगवान महेशजी की महाआरती होती है. यह पर्व भगवान महेश और पार्वती के प्रति पूर्ण भक्ति और आस्था प्रगट करता है.


title: बैंक के नोट

text: तकनीकी रूप से बैंक के नोट या केवल नोट एक बैंक द्वारा की गयी घोषणा है। इसमें बैंक घोषणा करता है कि मांगे जाने पर, बैंक उस नोट के धारक को उस नोट के मूल्य के बराबर धनराशि देने का वचन देता है। इसका उपयोग धन (money) के रूप में होता है। सिक्के और बैंकनोट आधुनिक युग में धन के नकदी (कैश) रूप हैं जो लेकर चलने, सुरक्षित रखने, व्यवहार आदि में अत्यन्त सुविधाजनक हैं।


title: बैंक के नोट

text: किसी देश के सामाजिक-आर्थिक दर्पण में रूप में मुद्रा उसकी सांस्कृतिक धरोहर का एक आंतरिक संधटक होती है। भारत सिक्का जारी करनेवाला विश्व का सबसे प्राचीनतम देश है और इतिहास में दर्ज कई प्रकार के मौद्रिक प्रयोगों की भूमि रहा है।


title: अनन्या बिड़ला

text: अनन्या बिड़ला ( जन्म 17 जुलाई 1994), एक भारतीय गायक, गीतकार और उद्यमी है। वे कुमार मंगलम बिड़ला की बेटी हैं, जो एक भारतीय उद्योगपति और भारत के सबसे बड़े समूह में से एक आदित्य बिड़ला समूह के अध्यक्ष हैं। 2016 में, अनन्या ने यूनिवर्सल म्यूजिक इंडिया के तहत अपना पहला एकल, "लिविन द लाइफ" जारी किया। अपने पहले गीत के साथ चार्ट में शीर्ष स्थान पर पहुंचने के बाद, उन्होंने अपना दूसरा एकल "मेन्ट टू बी" जारी किया, जिसे दिसंबर 2017 में आईएमआई द्वारा प्लेटिनम प्रमाणित किया गया था। अनन्या ऐसी पहली भारतीय कलाकार हैं, जिनका अंग्रेजी भाषी एकल गीत ने प्लैटिनम की श्रेणी तक गया है।


title: अनन्या बिड़ला

text: अनन्या स्वतन्त्र माइक्रोफिन की संस्थापक हैं, जोकि ग्रामीण भारत में महिलाओं को लघु वित्त प्रदान करने वाली एक कंपनी है। अनन्या क्युरोकार्टे की संस्थापक और एमपॉवर की सह-संस्थापक भी हैं। अनन्या को उनके काम और उद्यमिता के लिए कई पुरस्कार मिले हैं, जिसमें यंग बिजनेस पर्सन के लिए 2016 के ईटी पनाचे ट्रेंडसेटर पुरस्कार शामिल हैं।


title: अनन्या बिड़ला

text: अनन्या बिड़ला ने कम उम्र में संगीत में रुचि विकसित की, ग्यारह साल की उम्र में संतूर बजाना सीखा। अनन्या ने ऑक्सफोर्ड विश्वविद्यालय से अर्थशास्त्र और प्रबंधन में स्नातक की डिग्री प्राप्त की है।


title: अनन्या बिड़ला

text: अनन्या गिटार और संतूर बजाती है। कम उम्र में ही उन्होंने संतूर वादन सीखना शुरू कर दिया था, वह एक आत्मनिर्भर गिटार वादक भी है। विश्वविद्यालय में रहते हुए, अनन्या ने पब और क्लबों में गिटार बजाना और गाना शुरू किया। वे अपना संगीत भी लिखना शुरू किया। अनन्या के गीत 'आई डोंट वांट टू लव' ने यूनिवर्सल म्यूजिक इंडिया का ध्यान खींचा, जहां वह आखिरकार साइन की गई। उनका पहला एकल, "लिविन द लाइफ", जिसे जिम बेंज (जिन्होंने पहले नेली फ़र्टाडो , चेरिल ट्वीड्डी और डेमी लोवाटो के साथ सहयोग किया था) द्वारा सह-लिखित और निर्माण और रिकॉर्ड किया गया और इसे फिलाडेल्फिया के एक स्टूडियो में बनाया गया था। "लिविन द लाइफ" के डच डीजे अफ़रोज़ैक द्वारा किये गये एक रीमिक्स, पीएम: एएम रिकॉर्डिंग के जरिए अनन्या को दुनिया भर में रिलीज़ करने वाला पहला भारतीय कलाकार बना दिया और जून 2017 तक यूट्यूब पर इसे 14 मिलियन से अधिक बार देखा गया।


title: अनन्या बिड़ला

text: अनन्या ने जुलाई 2017 में अपना अगला एकल "मेन्ट टू बी" जारी किया जिसे बाद में भारतीय संगीत उद्योग (आईएमआई) द्वारा प्रमाणित मानदंडों के अनुसार प्लेटिनम प्रमाणित किया गया। जिससे अनन्या अंग्रेजी एकल के साथ प्लैटिनम प्राप्त करने वाली पहली भारतीय कलाकार बनी। जनवरी 2017 में, उन्होंने ग्लोबल सिटिजन फेस्टिवल में कोल्डप्ले का समर्थन किया।


title: अनन्या बिड़ला

text: 1 मार्च 2018 को अनन्या ने अपना एकल "होल्ड ऑन" जारी किया। 7 जून 2018 को, उन्होंने अपना चौथा एकल "सर्कल्स" रिलीज़ किया। 17 जनवरी 2019 को, उन्होंने अपना 5वाँ एकल और 2019 का पहला गीत "बेटर" जारी किया, जिसे जारी होने के 2 दिन के भीतर यूट्युब पर 4 मिलियन बार देखा गया।


title: अनन्या बिड़ला

text: टोक्यो ओलंपिक 2020 में अनन्या बिरला ने भारतीय सभी खेल हीरों को ट्रिब्यूट देते हुए अपना नया गाना 'हिंदुस्तानी वे' रिलीज किया था |


title: अनन्या बिड़ला

text: अनन्या बिड़ला ने 17 साल की उम्र में स्वतन्त्र माइक्रोफिन की स्थापना की। संगठन ग्रामीण भारत में स्थित महिला उद्यमियों के लिए छोटे ऋण प्रदान करता है। अप्रैल 2016 तक, चार भारतीय राज्यों में कंपनी की 70 शाखाओं में 600 से अधिक कर्मचारी थे। उनके नेतृत्व में, स्वतन्त्र ने बेस्ट स्टार्ट-अप (स्कोच फाइनेंशियल इनक्लूजन एंड दीपिंग अवार्ड्स, 2014), आध्यात्मिकता @ काम: सच भारत सम्मान (सच्च भारत संगम 2015) में स्वर्ण पुरस्कार जीते और उनके ऋण पोर्टफोलियो में देश में सबसे कम ब्याज दर वाले सेवा उत्पाद उपलब्ध है। बिड़ला एसोचैम की माइक्रोफाइनेंस काउंसिल ऑफ इंडिया के सह-अध्यक्ष भी हैं।


title: अनन्या बिड़ला

text: 2016 में, बिड़ला एक इन्वेंट्री-आधारित वैश्विक लक्जरी ई-कॉमर्स प्लेटफॉर्म क्युरोकार्टे की संस्थापक और सीईओ बनी। उसी वर्ष, फोर्ब्स ने उन्हें एशिया की श्रेष्ठ महिलाओं में से एक बताया।


title: अनन्या बिड़ला

text: इंग्लैंड में रहते हुए, बिड़ला एक छात्र हेल्पलाइन के बारे में जानती थी, जो चिंता और अवसाद से पीड़ित युवाओं की मदद करती थी। विश्वविद्यालय के बाद, वह भारत लौट आई और अपनी माँ के साथ मिलकर, एक मानसिक स्वास्थ्य की पहल के लिये, एमपॉवर शुरुआत की, जिसका उद्देश्य पूरे भारत में मानसिक बीमारी से पीड़ित लोगों की मदद करना है। एमपॉवर मानसिक स्वास्थ्य स्थितियों से पीड़ित बच्चों के लिए कई उपचार केंद्र भी खोले है।


title: अनन्या बिड़ला

text: अनन्या, भारत के छटे सबसे अमीर - कुमार मंगलम (आदित्य बिड़ला समूह के अध्यक्ष) और नीरजा बिड़ला की सबसे बड़ी संतान और बिड़ला परिवार की छठी पीढ़ी हैं।


title: बृज नारायण चकबस्त

text: वे प्रसिद्ध तथा सम्मानित कश्मीरी परिवार के थे। यद्यपि इनके पूर्वज लखनऊ के निवासी थे तथापि इनका जन्म फैजाबाद में सन् 1882 ई. में हुआ था। इनके पिता पं॰ उदित नारायण जी इनकी अल्पावस्था ही में गत हो गए। इनकी माता तथा बड़े भाई महाराजनारायण ने इन्हें अच्छी शिक्षा दिलाई, जिससे ये सन् 1907 ई. में वकालत परीक्षा में उत्तीर्ण होकर सफल वकील हुए। ये समाजसुधारक थे और सेवाकार्यो में सदा संनद्ध रहा करते थे। उर्दू कविता भी करने लगे थे और शीघ्र ही इसमें ऐसी योग्यता प्राप्त कर ली कि उर्दू के कवियों की प्रथम पंक्ति में इन्हें स्थान मिल गया। एक मुकदमे से रायबरेली से लौटते समय 12 फ़रवरी सन् 1926 ई. को स्टेशन पर ही फालिज का ऐसा आक्रमण हुआ कि कुछ ही घंटों में इनकी मृत्यु हो गई। इनकी मृत्यु से उर्दू भाषा तथा कविता को विशेष क्षति पहुँची।


title: बृज नारायण चकबस्त

text: चकबस्त लखनऊ के व्यवहार आदि के अच्छे आदर्श थे। इनके स्वभाव में ऐसी विनम्रता, मिलनसारी, सज्जनता तथा सुव्यवहारशीलता थी कि ये सर्वजन प्रिय हो गए थे। धार्मिक कट्टरता इनमें नाम को भी नहीं थी। इन्होंने पूर्ववर्ती कवियों की उर्दू कविताएँ बहुत पढ़ी थी और इनपर अनीस, आतिश तथा गालिब का प्रभाव अच्छा पड़ा था। उर्दू में प्राय: कविगण गजलों से ही कविता करना आरंभ करते हैं परंतु इन्होंने नज्म द्वारा आपनी कविता आरंभ की और फिर गज़लें भी ऐसी लिखीं जो उर्दू काव्यक्षेत्र में अपना जोड़ नहीं रखती। इनकी कविता में बौद्धिक कौशल अधिक है अर्थात् केवल सुनकर आनंद लेने योग्य नहीं है प्रत्युत् पढ़कर मनन करने योग्य है। इन्होंने अपने समय के नेताओं के जो मर्सिए लिखे हैं उन्हें पढ़ने से पाठकों के हृदय में देशभक्ति जाग्रत होती है। दृश्यवर्णन भी इनका उच्च कोटि का हुआ है और इसके लिये भाषा भी साफ सुथरी रखी है। इनकी वर्णनशैली में लखनऊ की रंगीनी तथा दिल्ली की सादगी और प्रभावोत्पादकता का सुंदर मेल है। उपदेश तथा ज्ञान की बातें भी ऐसे अच्छे ढंग से कहीं गई हैं कि सुननेवाले ऊबते नहीं।


title: बृज नारायण चकबस्त

text: पद्य के सिवा गद्य भी इन्होंने बहुत लिखा है, जो मुजामीने चकबस्त में संगृहीत हैं। इनमें आलोचनात्मक तथा राष्ट्रोन्नति संबंधी लेख हैं जो ध्यानपूर्वक पढ़ने योग्य है। गंभीर, विद्वत्तापूर्ण् तथा विशिष्ट गद्य लिखने का इन्होंने नया मार्ग निकाला और देश की भिन्न भिन्न जातियों में तथा व्यवहार का संबंध दृढ़ किया। सुबहे वतन में इनकी कविताओं का संग्रह है। इन्होंने कमला नामक एक नाटक लिखा है।


title: विज्ञानेश्वर

text: विज्ञानेश्वर १२वीं शताब्दी में भारत के महत्वपूर्ण धर्मशास्त्री (jurist) थे। उनके द्वारा रचित मिताक्षरा टीका हिन्दू विधि का सर्वप्रमुख ग्रन्थ है।


title: विज्ञानेश्वर

text: विज्ञानेश्वर का जन्म वर्तमान समय के कर्नाटक में गुलबर्ग के निकट मर्तूर ग्राम में हुआ था। वे वे विक्रमादित्य ६ (1076-1126) के राजसभासद थे।


title: भांड पाथेर

text: भांड पाथेर (या भांड पाथर) कश्मीर की लोक कला है। भांड पाथेर सदियों से कश्मीर के लोगों का मनोरंजन करती आ रही है। जब प्रिंट मीडिया और इलेक्ट्रॉनिक मीडिया का चलन नहीं था तो उस समय कश्मीरी समाज में सामाजिक, राजनीतिक और धार्मिक संदेश प्रसारित करने का अपना अनोखा तरीका था। व्यंग्यात्मक लहजे में पेश की जाने वाली कश्मीर की लोक कला 'बांध पाथेर' राजनीतिक प्रतिरोध और ज्वलन्त मुद्दों को अपने अनोखे अंदाज में उठाती थी।


title: मौसल युद्ध

text: मौसल युद्ध मौसल यानि मूसल महाभारत के नाम से भी जाना जाता है, द्वारकाधीश भगवान श्रीकृष्ण के कुकर्म रत पुत्र साम्ब की मदिरापान की अवस्था में ऋषि दुर्वासा से किये गये उपहासपूर्ण दुर्व्यवहार के कारण ऋषि दुर्वासा द्वारा श्रीकृष्ण पुत्र साम्ब को दिये गये श्राप के कारण साम्ब के उदर से उत्पन्न मूसल की खेती से उत्पन्न सरकण्डों के युद्ध के समय मूसल बन यदुवंश के विनाश का कारण बना।


title: भांड पाथेर

text: व्यंग और नकल उतारने हेतु इसमें हँसने-हँसाने को प्राथमिकता दी जाती है।संगीत के लिए सुरनाई , नगाड़ा और ढोल इत्यादि का प्रयोग किया जाता है। मूलतः भांड कृषक वर्ग के होते हैं इसलिए इस नाट्यकला पर कृषि-संवेदना का गहरा प्रभाव है।


title: भांड पाथेर

text: लोक कला के इस माध्यम में घाटी के संघर्ष, भ्रष्टाचार और दूसरी सामाजिक बुराइयों का चित्रण किया जाता है। इसके साथ ही साथ ये समाज की कड़वी सच्चाइयों और शिकायतों को भी सरकार और लोगों के सामने लाती है। भांड पाथेर के नाटकों में अधिकांशतः विचारोत्तेजक वेश-भूषा, संवादों, भाव-भंगिमाओं और भावनाओं का प्रयोग किया जाता है। ये नाटक घंटों लोगों का ध्यान बांधे रखते हैं। लोकप्रियता भांड पाथेर में आमतौर पर कथ्य का अहसास कराने वाले पोशाकों का इस्तेमाल किया जाता है, जिससे लोगों का घंटों ध्यान बंधा रहता है।


title: भांड पाथेर

text: भांड पाथेर हिंदू शासकों के समय में हिंदू मंदिरों में खेला जाता था। कल्हण अपनी रचना 'राजतरंगिणी' में उस समय में इसकी लोकप्रियता का वर्णन करते हैं।


title: कोर्सिका

text: कोर्सिका (; ; Corsican and Italian: "Corsica" ) भूमध्य सागर में स्थित एक द्वीप है। यह फ्रान्स के १३ क्षेत्रों में से एक है। यह दक्षिणी फ्रांस से 105 मील और उत्तर-पश्चिमी इटली से 56 मील की दूरी पर स्थित है। इस द्वीप का दो तिहाई भाग एक ही पर्वत-शृंखला से निर्मित है।


title: कोर्सिका

text: कोर्सिका की संस्कृति अद्वितीय है, यह ही उसे बाकी आभ्यंतरिक क्षेत्र से अलग करती है। कोर्सिका द्वीप को समझने के लिए हमें इसके इतिहास से परिचित होना होगा।


title: कोर्सिका

text: क्योँ कि इस द्वीप की वास्तुकला विरासत बड़े पत्थरों के बने स्मारक स्तंभ पर बने रहस्यमय मानव चेहरे से लेकर टौरिअन सभ्यता के द्वारा बनाई गई प्रागैतिहासिक मीनार तक देखी जा सकती है।


title: कोर्सिका

text: पुरातात्विक जानकारी से यह भी पता लगाया गया है कि काफी समय पेहले से ही यहा पर रोमन और ग्रीक व्यवसायों की उपस्थिती थी तथा बाद में मध्यकालीन बारोक चैपल, गिनोईज़ पर्यवेक्षण बुर्ज और किलों के बारे में जानकारी प्राप्त होती है।


title: कोर्सिका

text: कोर्सिका की बहुमत जनता कैथोलिक धर्म को मानती है।कोर्सिका में रहने वाले लोग मूल्यो का पालन करना बहुत अच्छे से जानते है, जीवन का मूल्य किसी और व्यक्ति को आदर देना तथा कीसि से भी किए वादे को निभाना सबसे अधिक प्राथमिकता रखता है।


title: कोर्सिका

text: परिवार के बीच भी संबंध भी बहत अनोखा है, यहा पर हर घर में रिवाज़ है कि किसि भी बच्चे के नाम का पहला अक्षर पिता से बेटे को मिलता है। कोर्सिका का साहित्य गाँवों में शाम को रक्खे जाने वाली सभा में मौखिक रूप में सभी को बताया जाता था। इसी प्रकार कोर्सिका का साहित्य बहुत समय तक एक मौखिक साहित्य ही रहा है। इस साहित्य में प्रमुख जोर कविता, कहानी तथा जीवन में होने वाली में रोज की दास्तां सुनाई जाती थी। यह सब मौखिक साहित्य के वर्ग में आता है तथा इसे गाने के रूप में गा कर सुनाया जाता था। यही गाने वाहक थे मौखिक कला के और इन सब कड़ी को जोड़कर ही कोर्सिका का साहित्य बना है। कोर्सिका में लिखित साहित्य बहुत बाद में आया था, सबसे पहले यह इतालवी भाषा के रूप में आया उसके बाद यह फ्रेंच भाषा के रूप में आया। कोर्सिका का पहला अखबार बीसवी शताबदी में प्रकाशित किया गया था।


title: कोर्सिका

text: कोर्सिका के इलाके पहाड़ी हैं। तकरीबन दो तिहाई पहाड़ी इलाका एक प्राचीन क्रिस्टलीय पुंजक है, जो कि एक उत्तर पश्चिम - दक्षिण पूर्व धुरी पर द्वीप को दो हिस्से में करती है। कोर्सिका 20 6,500 फीट से अधिक चोटियों के एक समूह है। माउंट सिन्टो 8890 फीट की ऊंचाई को पा लेता है।


title: कोर्सिका

text: दोनों ही पूर्वी और पश्चिमी वाटरशेड मौसम मूसलाधार नदियों कि पहाड़ी केंद्र में वृद्धि और उनके ऊपरी इलाकों में प्रभावशाली घाटियों के माध्यम से अपने तरीके से बह रहे हैं। द्वीप के प्रमुख नदियों में गोलो, तविगनानो, लियामोने, ग्रनोवे, तारोवा और प्रोफियानो शामिल है। एक भूमध्य जलवायु तटों पर रहती है। जहां औसत तापमान सर्दियों में 51°फ़ डिग्री फैरेनहाइट (10.5 डिग्री सेल्सियस) और 60°फ़ डिग्री फैरेनहाइट (15.5 डिग्री सेल्सियस) वर्ष के बाकी के दौरान होता है।


title: कोर्सिका

text: कोर्सिकन विरासत यूरोप की अत्यन्त खूबसूरत धरोहरों में से एक मानी जाती है। हम इस कोर्सिकन रोमन कला को दो भाग में बाट सकते हैं, पूर्व रोमन समय सीमा तथा पीसन अवधि।कोर्सिका में हुए वास्तु निर्माणों में बहुत कुछ शामिल है, जैसे कि कई सैन्य इमारत यानी किलों , टावरों तथा पुलों का


title: कोर्सिका

text: बन्ना। कोर्सिका में पारंपरिक वास्तुकला का निर्माण होना जैसे कि पारंपरिक गांव, शेफर्ड खत्तों, फव्वारे आदि।


title: कोर्सिका

text: कोर्सिका की अर्थव्यवस्था मूल रूप से कृषि तथा पर्यटन पर निर्भित है। कोर्सिकन कृषि 2 अलग पक्षों में बाटी जा सकती है जो कि पहाड़ पर आधारित है और पूर्वी मैदान। विशेष रूप से पूर्व के मैदान पर आधुनिक कृषि का विकास, यंत्रीकृत और गहन सब्जी, शराब और फलों के उत्पादन की ओर कर दिया है। पहाड़ियों और भीतरी पहाड़ों पर कृषि के परंपरागत प्रकार के बड़े पैमाने पर पशु प्रजनन, जैतून और भूरा फसलों पर ही आधारित है।


title: कोर्सिका

text: पर्यटन सबसे महत्वपूर्ण गतिविधि बनाता है, सालाना बीस लाख पर्यटक यहा आते हैं।अधिकांश पर्यटक पेरिस से आ रहे हैं। विदेशी ग्राहक ज्यादातर इटली और जर्मनी से हैं। कोर्सीकन पर्यटन गर्मियों में ही रहता है परन्तु इसकी एकाग्रता जुलाई और अगस्त के दो महीने में देखी जा सकती है। लेकिन अधिक से अधिक यह मई से अक्टूबर के लिए ही बढ़ाया जा सकता है।कोर्सिका द्वीप के निवासी प्रति व्यक्ति आय के लिए फ्रेंच क्षेत्र के अंतिम तीसरे में है और यह रोजगार फ्रांस में सबसे कमजोर है।


title: वक्रता

text: गणित में वक्रता (curvature) के कई अर्थ हैं जो मोटे तौर पर आपस में सम्बन्धित भी हैं। किसी समतल में स्थित किसी वक्र के किसी बिन्दु पर उस वक्र की वक्रता निम्न प्रकार से परिभाषित की जाती है -


title: वक्रता

text: जहाँ formula_2 उस बिन्दु पर स्थित चाँप के दोनो सिरों पर खींची गयी स्पर्शरेखाओं के बीच का कोण है; तथा formula_3 चाँप की लम्बाई है।


title: कार्बी-मेघालय पठार

text: कार्बी-मेघालय पठार मुख्य भारतीय प्रायद्वीपीय पठार का एक विस्तार है और मूल रूप से दो अलग-अलग पठार हैं - कार्बी आंगलोंग पठार और मेघालय पठार।


title: कार्बी-मेघालय पठार

text: ऐसा माना जाता है कि हिमालय की उत्पत्ति के समय भारतीय प्लेट के उत्तरपूर्वी चलन से उत्पन्न बल के कारण, राजमहल पहाड़ियों और कार्बी-मेघालय पठार के बीच एक बहुत बड़ा फ़ॉल्ट पैदा हो गया था। बाद में, यह फ़ॉल्ट कई नदियों की निक्षेपण गतिविधि (depositional activity) के कारण भर गया। आज मेघालय और कार्बी आंगलोंग पठार मुख्य प्रायद्वीपीय ब्लॉक से अलग हैं। यह क्षेत्र दक्षिण-पश्चिम मानसून से अधिकतम वर्षा प्राप्त करता है, और भारत के पूर्वोत्तर के पठार में स्थित है।


title: बनवारी लाल (राजनीतिज्ञ)

text: डॉ॰ बनवारी लाल एक भारतीय राजनीतिज्ञ तथा वर्तमान हरियाणा सरकार में मंत्री हैं। वे हरियाणा विधानसभा में बावल से विधायक हैं। वे भारतीय जनता पार्टी के राजनीतिज्ञ हैं।


title: इंजीनियर्स इंडिया लिमिटेड

text: इंजीनियर्स इंडिया लिमिटेड (अंग्रेज़ी: Engineers India Limited) भारत सरकार की सार्वजनिक क्षेत्र का एक उपक्रम है जो पेट्रोलियम एवं प्राकृतिक गैस मंत्रालय के अधीन है। इसकी स्थापना १९६५ में पेट्रोलियम शोधन संयंत्रों को इंजीनियरी एवं अन्य तकनीकी सेवाएँ देने के लिये की गयी थी।


title: इंजीनियर्स इंडिया लिमिटेड

text: इंजीनियर्स इंडिया लिमिटेड (ई आई एल) अग्रणी डिजाइन और इंजीनियरी संगठनों में से एक है। अपनी तकनीकी क्षमता और ट्रैक रिकॉर्ड बनाए रखने के लिए कंपनी ने आधारभूत संरचना, जल, अपशिष्ट प्रबंधन, सौर और नाभिकीय पावर तथा फर्टिलाइजर जैसे क्षेत्रों में भी अपना कदम बढ़ाया है।


title: इंजीनियर्स इंडिया लिमिटेड

text: आज, र्इआर्इएल ‘संपूर्ण समाधान’ प्रदान करने में सक्षम इंजीनियरी परामर्शी कंपनी है जो ‘कमीशनिंग से संकल्पना तक’ उच्च गुणवत्‍ता और सुरक्षा प्रतिमानों के साथ डिजाइन, इंजीनियरी, अधिप्राप्‍ति, निर्माण और एकीकृत परियोजना प्रबंधन की सेवाएं उपलब्ध कराती है। यह विशेषज्ञ सेवाएं जैसे ताप और द्रव्य स्थानांतरण उपकरण डिजाइन, पर्यावरण इंजीनियरी, विशिष्‍ट सामग्री और अनुरक्षण तथा संयंत्र संचालन और सुरक्षा सेवाएं उपलब्ध कराती है।


title: रंजक पित्‍त

text: यह पित्‍त रंगनें का कार्य करता है। रक्‍त की लाली, त्‍वचा का रंग, आंखों की पुतलियों का रंग रंगनें का कार्य करनें से इसे रंजक पित्‍त कहते हैं। यह यकृत और प्‍लीहा में रहकर रक्‍त का र्निमाण करता है।


title: केलाग-ब्रियाँ समझौता

text: केलाग-ब्रियाँ समझौता (Kellogg–Briand Pact) पारस्परिक विवादों को शांतिपूर्ण ढंग से सुलझाने के लिये किया गया एक अंतरराष्ट्रीय समझौता था जिसपर पेरिस में 27 अगस्त 1928 को 15 देशों के प्रतिनिधियों ने हस्ताक्षर किए थे। इस समझौते के पूर्व, अंतरराष्ट्रीय विधि में, युद्ध विधानत: ग्राह्य साधन था, जिसके द्वारा राष्ट्र अपने वास्तविक या काल्पनिक अधिकारों की रक्षा करते थे। इस अधिकार को सीमित करने का प्रयास 1899 तथा 1907 की हेग कानफरेंसों तथा सन् 1914 की ब्रायन संधियों द्वारा किया गया था। 1924 में स्वीकृत जिनीवा प्रोटोकल के दूसरे अनुच्छेद में यह किया गया कि उन अवस्थाओं को छोड़कर जो उसमें परिगणित थीं, किसी भी अवस्था में युद्ध का आश्रय न लिया जाए। सितंबर 1927 में लीग ऑव नेशंस की सभा ने अपनी आठवीं बैठक में पोलैंड का यह प्रस्ताव स्वीकार किया कि :


title: केलाग-ब्रियाँ समझौता

text: फरवरी, सन् 1928 में छठी पैन-अमरीकन कानफरेंस ने एक प्रस्ताव करते हुए घोषित किया कि प्रथमाक्रमण मनुष्य मात्र के प्रति एक अपराध है, प्रत्येक प्रथमाक्रमण प्रतिषिद्ध और इस कारण निषिद्ध है। इन्हीं विचारों तथा प्रयत्नों को केलाग-ब्रियाँ समझौते का रूप प्रदान किया गया। प्रोफेसर शाटवेल के सुझाव पर फ्रांस के विदेश- सचिव ब्रियाँ ने अमरीका के सचिव केलाग के बीच इस संबंध में पत्राचार आरंभ किया और इस पत्राचार के फलस्वरूप यह संधिपत्र स्वीकार किया गया। इस कारण इसे केलाग-ब्रियाँ अथवा पेरिस समझौता (पैक्ट) कहते हैं।


title: केलाग-ब्रियाँ समझौता

text: (1) उच्च संविदित पक्ष (हाई कांट्रैक्टिंग पार्टीज), अपने अपने देशवासियों की ओर से गंभीरतापूर्वक घोषित करते हैं कि वे अंतरराष्ट्रीय विवादों को सुलझाने में, युद्ध का आश्रय लेना तिरस्कृत समझते हैं और एक दूसरे से संबंधित विषयों में राष्ट्रीय नीति के साधन के रूप में उसका परित्याग करते हैं।


title: केलाग-ब्रियाँ समझौता

text: (2) उच्च संविदित पक्ष इस बात पर सहमत हैं कि सारे झगड़े अथवा विवादों का समाधान, चाहे वे किसी भी प्रकार के हों या किसी भी कारण से उत्पन्न हुए हों, जो उनके बीच उठें, केवल शांतिपूर्ण रीतियों से ही सुलझाए जाएँ। इस प्रकार कहा जाता है कि यह समझौता युद्ध का त्याग करने की एक सार्वजनिक संधि है।


title: केलाग-ब्रियाँ समझौता

text: कालांतर में यह संधि केवल मौखिक घोषणा मात्र बन कर रह गई। इसपर हस्ताक्षर करनेवाले देशों ने शीघ्र इसका उल्लंघन किया। 1929 ई. में रूस ने चीन के विरुद्ध, 1931-32 में जापान ने मंचूरिया के विरुद्ध और 1931 में पेरू ने कोलंबिया के विरुद्ध बड़े पैमाने पर बल-प्रयोग किया, यद्यपि उन्होंने युद्ध की विधिवत घोषणा नहीं की। सन् 1935 में इटली ने अबीसीनिया के विरुद्ध, 1937 में जापान ने चीन के विरुद्ध और 1939 में रूस ने फिनलैंड के विरुद्ध स्पष्ट रूप से युद्ध की घोषणा की। इस प्रकार, यद्यपि इस समझौते का व्यतिक्रमण शीघ्र ही होना आरंभ हो गया फिर भी इससे यह नहीं कहा जा सकता कि उसका विधिक महत्व घट गया। एक स्थायी समझौता होने के नाते तथा अंतरराष्ट्रीय समाज के विधिक ढाँचे में एक मूलभूत परिवर्तन उत्पन्न करने के कारण अंतरराष्ट्रीय विधि व्यवस्था में वह अपना महत्वपूर्ण स्थान तो रखता ही है।


title: अग्रस्वर

text: जिन स्वरों के उच्चारण में जिह्वा का आगे का भाग सक्रिय रहता है, उन्हें ‘अग्र स्वर’ कहते हैं। जैसे– अ, इ, ई, ए, ऐ।


title: धर्म सिंह छौक्कर

text: धर्म सिंह छौक्कर एक भारतीय राजनीतिज्ञ है। वह २०१९ में हरियाणा विधान सभा चुनाव में हरियाणा विधानसभा से भारतीय राष्ट्रीय कांग्रेस के सदस्य के रूप में निर्वाचित हुए और चुनाव में जीत भी हासिल की।


title: अलीज़े शाह

text: अलीज़े शाह (Urdu: علیزہ شاہ; जन्म 9 June 2000) एक पाकिस्तानी टेलीविजन अभिनेत्री हैं। इश्क तमाशा (2018) में पलवाशा के रूप में उनके प्रदर्शन ने उन्हें सर्वश्रेष्ठ टेलीविजन सनसनी के लिए हम पुरस्कार दिलाया। शाह ने एहद-ए-वफ़ा (२०१९) में दुआ की भूमिका निभाई है। उन्होंने हूर परी (2019), जो तू चाहे (2019), मेरा दिल मेरा दुश्मन (2020) और ताना बाना(२०२१) में मुख्य भूमिका निभाई है।


title: अलीज़े शाह

text: शाह पहली बार टेलीविजन पर तब दिखाई दिए जब वह 6 साल की थीं, वसीम अकरम के साथ एक विज्ञापन में काम कर रही थीं, और 2017 में अपने पेशेवर अभिनय करियर की शुरुआत की। शुरुआत में उन्होंने तेरे नाल लव हो गया (पाकिस्तानी नाटक) में एक छोटी भूमिका निभाई, उसके बाद हम टीवी के छोटी सी जिंदगी में अलीना की भूमिका निभाई। उसके बाद से उन्होंने हूर परी और जो तू चाही में मुख्य भूमिका निभाई है। शाह ने टीवी श्रृंखला दलदल में तमना की भूमिका निभाई और मोमिना दुरैद द्वारा निर्मित नाटक धारावाहिक इश्क तमाशा में पलवाशा की भूमिका निभाई - जिसके लिए उन्हें 7 वें हम पुरस्कारों में सर्वश्रेष्ठ टेलीविजन सनसनी महिला पुरस्कार के लिए नामांकन मिला।उन्होंने नाटक धारावाहिक एहद-ए-वफ़ा में दुआ की भूमिका निभाई थी। उन्हें आखिरी बार एआरवाई डिजिटल के मेरा दिल मेरा दुश्मन में मैरा के रूप में देखा गया था। मई २०२१ में, अलीज़ेह ने गायक साहिर अली बग्गा के साथ एक पंजाबी गीत बदनामियां के साथ गायन में कदम रखा।


title: काजी

text: काजी नेपालके उच्च घरानेके क्षत्रिय पुरूषोंको दियाजानेवाला उपाधि है। ये नेपाली पहाडी जाति क्षेत्रीको दियाजाता था। काजी पुरूष नेपाल दरबारमेंं १८ सताब्दी से जंगबहादुर राणाके उदयतक सशक्त रुपसे राजनीति करते थे।


title: हावभाव

text: चेष्टा, मुद्रा, हावभाव, अंगविक्षेप या गेस्चर (gesture) गैर-मौखिक संचार या गैर-मुखर संचार का एक रूप है जिसमें शारीरिक क्रियाएं विशेष संदेशों का संचार करती हैं, या तो संवाद के साथ या संवाद की जगह। इशारे में हाथों, चेहरे या शरीर के अन्य हिस्सों की चाल शामिल हैं। इशारे व्यक्तियों को विभिन्न भावनाओं और विचारों को व्यक्त करने की अनुमति देते हैं जिसमें अवमानना और शत्रुता से लेकर अनुमोदन और स्नेह शामिल है। ऐसा अक्सर बोलते समय शब्दों के अलावा शारीरिक भाषा के साथ होता है।


title: चिकित्सीय विशेषज्ञता

text: आयुर्विज्ञान की किसी शाखा (क्षेत्र विशेष) को विशेषज्ञता (speciality) कहते हैं। चिकित्सा महाविद्यालयों से उतीर्ण होने के बाद फिजिशियन या शल्यचिकित्सक इस तरह की विशेषज्ञता प्राप्त करने के लिये कुछ वर्षों का विशिष्त क्षेत्र में चिकित्सा पाठ्यक्रम का अध्ययन करते हैं। इसके उपरान्त वे उस क्षेत्र के विशेषज्ञ कहे जाते हैं।


title: दिल दिया दर्द लिया

text: दिल दिया दर्द लिया १९६६ में बनी हिन्दी भाषा की फिल्म है। यह फ़िल्म अंग्रेज़ी की लेखिका के उपन्यास पर आधारित है। इस फ़िल्म के मुख्य कलाकार हैं दिलीप कुमार, वहीदा रहमान तथा प्राण।


title: दिल दिया दर्द लिया

text: एक गाँव में एक सरल स्वभाव का ठाकुर (सप्रू) रहता है। उसके एक लड़का रमेश (प्राण) और एक लड़की रूपा (वहीदा रहमान) हैं। वह एक ग़रीब अनाथ बच्चे शंकर (दिलीप कुमार) की भी परवरिश करता है। रमेश शंकर से नफ़रत करता है और बात-बात पर उसको मारता-पीटता रहता है। समय के साथ ठाकुर मर जाता है और बच्चे बड़े हो जाते हैं।


title: दिल दिया दर्द लिया

text: रमेश के शंकर पर ज़ुल्म जारी रहते हैं लेकिन शंकर यह सब कुछ चुपचाप सहन कर लेता है क्योंकि वह रूपा से प्यार करता है। जब रमेश को इस बात का पता चलता है कि वह दोनों आपस में शादी करना चाहते हैं तो वह शंकर को बुरी तरह पिटवाकर टीले से नीचे फिंकवा देता है और रूपा की शादी एक अमीर खानदान में सतीश (रहमान) से तय करा देता है। इस बीच रमेश एक तवायफ़ तारा के यहाँ आता जाता रहता है और उसे नशे की आदत भी लग जाती है। इसी आदत के चलते वह अपनी सारी जायदाद तारा के नाम कर देता है और पैसे-पैसे को मोहताज हो जाता है।


title: दिल दिया दर्द लिया

text: कुछ सालों बाद अब एक रईस हो चुका शंकर बेलापुर का राजा बनकर आता है। वह रमेश को माफ़ करने और रूपा का हाथ माँगने के मक़सद से आया होता है। लेकिन वहाँ पहुँचकर वह देखता है कि सब कुछ बदल गया है। हालांकि रमेश अब भी शंकर से उतनी ही नफ़रत करता है लेकिन शंकर को पता चलता है कि रूपा की तो शादी सतीश के साथ तय हो चुकी है। उसका प्यार अब नफ़रत में बदल जाता है और वह रमेश, रूपा, सतीश और सतीश की बहन माला से बदला लेने की ठान लेता है। वहा रूपा को बुरा-भला कहता है और रूपा को नीचा दिखाने के लिए माला से प्यार का नाटक भी करता है। वह उन सबसे बदला लेने के लिए अलग-अलग योजनाएँ बनाता है, लेकिन अंत में प्यार की जीत होती है।


title: दिल दिया दर्द लिया

text: इस फ़िल्म में गीतकार हैं शकील बदायूँनी और संगीतकार हैं नौशाद। इस फ़िल्म के गाने अपने समय में काफ़ी लोकप्रिय रहे थे।


title: दिल दिया दर्द लिया

text: यह फ़िल्म १९६७ में फ़िल्मफ़ेयर पुरस्कार में दो श्रेणियों में नामांकित हुयी थी। फ़िल्मफ़ेयर सर्वश्रेष्ठ अभिनेता पुरस्कार (दिलीप कुमार) और फ़िल्मफ़ेयर सर्वश्रेष्ठ सहायक अभिनेता पुरस्कार (प्राण)।


title: सिन्दरली

text: सिन्दरली राजस्थान के पाली जिले का एक गाँव है। सिंदरली स्थानीय भाषा में 'हिंदरली' के रूप में जाना जाता है। यह मेड़तिया राठोडों का ठिकाना है।


title: सिन्दरली

text: सिन्दरली नाडोल से 16 किमी, सादड़ी कस्बे से लगभग 9 किमी, पाली से ७० किमी, तहसील देसूरी कार्यालय से २३ किमी दूर है।


title: सिन्दरली

text: यह मेड़तियों का ठिकाना है। यहाँ घरो कि संख्या ४२४ है और आबादी लगभग 1,८६० लोगों की आबादी है। यहाँ राजपूत, राजपुरोहित, जणवा, लोहार, राव, देवासी, मेघवाल, गुरु, ढोली, रावणा राजपूत, भील आदि जातियाँ निवास करती है।


title: सिन्दरली

text: सिन्दरली का इतिहास ५०० साल पुराना है। यह मारवाड़ राज्य का एक ठिकाना है और यह घाणेराव ठाकुर गोपीनाथ जी के पुत्र हिम्मत सिंहजी को बंट में प्राप्त हुआ। तब से लेकर आज तक यह मेड़तिया के शासन में रहा है। यहाँ एक गढ़ भी है १७०४ से पहले घाणेराव ठिकाना के अंतर्गत था और सारा राजस्व घाणेराव को जाता था व १७०४ के बाद रावला को जाता रहा है।


title: सिन्दरली

text: तहसील, जिला और राजस्थान की राजनीति में सिन्दरली का काफी योगदान रहा है। मेड़तिया नाथू सिंह जी राठौड़ यहाँ से देसूरी तहसील के प्रधान चुने गए। वही मूल रूप से सिंदरली के मेड़तिया सज्जन सिंह् जी राठौड़ सुमेरपुर विधानसभा क्षेत्र (राजस्थान) से १९७२ में विधायक चुने गए। सज्जन सिंह १९६० से देवली में रहते हैं। वही वर्त्तमान राजनीति में मनोहर सिंह राठौड़, ठाकुर कारण सिंह, गुलाब चौधरी, रमेश पुरोहित, महेंद्र सिंह राजपुरोहित, रमा बाई मेघवाल आदि सक्रिय हैं। यहाँ ग्राम पंचायत में ४ गाव आते है- सिंदरली, मांगलिया गुड़ा, पाटिया गुड़ा, वारा सोलंकियां।


title: सिन्दरली

text: 1.सज्जन सिंह् - सज्जन सिंह जी ठाकुर माधो सिंह जी के पुत्र थे इनका जन्म सिन्दरली ग्राम में हुआ बाद में ये देवली रहने लगे य़े सुमेरपुर से विधायक,एक बार प्रधान और दस साल पाली जिले के जिला प्रमुख रहे।


title: सिन्दरली

text: 2.नाथू सिंह मेड़तिया - नाथू सिंह मेड़तिया ठाकुर रिड़मल सिंह जी के पुत्र थे ये नाथू सिंह प्रदेश की राजनीती में प्रमुख स्थान रखते थे ये गाव से पचीस साल लगातार सरपंच चुने गए और दो बार देसूरी के प्रधान पद पर निर्वाचित हुए


title: सिन्दरली

text: 3.रावत सिंह मेड़तिया - रावत सिंह मेड़तिया इस क्षेत्र में अपने समय में काफी प्रसिद्ध व्यक्ति रहे हैं ये प्रथम विश्व युद्ध (१९१४ -१९१६) में फ्रांस से अपनी वीरता के कारण आईडीएसएम पदक जीत कर आये थे जो उस समय इंडियन ब्रिटिश आर्मी में विक्टोरिया क्रॉस के बाद दूसरा सर्वोच्च पदक था। रावत सिंह ३४ प्रिंस अल्बर्ट विक्टर ऑन पूना हॉर्स की तरफ से लड़े थे


title: सिन्दरली

text: गाँव में लक्ष्मी भारती जी, भेरू जी मंदिर, अम्बे माँ मंदिर, रावला परिसर में जोगमाया, ठाकुर जी मंदिर तथा तालाब पर पुरा छत्रिया है।


title: डीडी उत्तर प्रदेश

text: दूरदर्शन उत्तर प्रदेश या संक्षिप्त रूप में डीडी उत्तर प्रदेश दूरदर्शन केन्द्र लखनऊ से प्रसारित किया जाने वाला एक 24 घंटे का क्षेत्रीय उपग्रह टीवी चैनल है। यह राज्य के स्वामित्व वाले दूरदर्शन टीवी नेटवर्क का एक हिस्सा है।


title: उद्दालकपुत्र नचिकेता

text: इनके विषय में एक कथा है कि एक बार उद्दालक ने नचिकेता को नदी के किनारे जाकर कुश, पुष्प, फलादि ले आने को कहा, जिन्हें वे वहाँ भूल आए थे। नचिकेता गए, किंतु वस्तुएँ प्राप्त न होने से खाली लौट आए। उद्दालक ने उन्हें खाली हाथ देख क्रोधित होकर कहा, "जा तुझे यम के दर्शन हो।" तत्काल नचिकेता का शरीर प्राणहीन होकर गिर पड़ा। उद्दालक विलाप करने लगे। प्रातःकाल होने पर नचिकेता पुनर्जीवित हो उठे और यमलोक के समस्त अनुभव पिता को सुनाने लगे।


title: १३ मई

text: १३ मई ग्रेगोरी कैलंडर के अनुसार वर्ष का १३३वॉ (लीप वर्ष मे १३४वॉ) दिन है। साल मे अभी और २३२दिन बाकी है।


title: जेसन स्टेथम

text: जेसन स्टेथम (, जन्म २६ जुलाई १९६७) एक अंग्रेज़ फ़िल्म अभिनेता व जों गाय रिची की जुर्म पर आधारित फ़िल्में, "रिवॉल्वर", "स्नैच" और "लॉक, स्टॉक एंड स्मोकिंग बैरल्स" में भूमिकाओं के लिए जाने जाते हैं। स्टेथम ने "द इटालियन जॉब" जैसी कई अमरीकी फ़िल्मों में सह-कलाकार की भूमिका निभाई है व "द ट्रांसपोर्टर", "डेथ रेस", "क्रैंक", "द बैंक जॉब" और "वॉर" शामिल है। स्टेथम "द एक्सपेंडेबल्स" में सिल्वेस्टर स्टेलोन, अर्नोल्ड श्वार्ज़नेगर, ब्रूस विलिस, जेट ली और डॉल्फ लुण्डग्रिन के साथ भी नज़र आए है। वे अक्सर अपने साहसिक दृश्य खुद ही करते हैं। इनकी सब फिल्मे अच्छी है


title: श्रीलंका का उच्चतम न्यायालय

text: श्रीलंका का उच्चतम न्यायालय (सिंहल: ශ්රී ලංකා ශ්රේෂ්ඨාධිකරණය) (तमिल: இலங்கை உயர் நீதிமன்றம்), श्रीलंका का सर्वोच्च न्यायालय है। यह एक सर्वोच्च और अंतिरिम न्यायिक न्यायालय है। न्यायालय के पास संवैधानिक मामलों, और सभी निचली अदालतों के लिये अंतिम अपीलीय क्षेत्राधिकार है। श्रीलंका की न्यायिक प्रणाली दोनों आम-कानून और नागरिक कानून का जटिल मिश्रण है। इस तरह मृत्युदंड जैसे कुछ मामलों के फैसले के खिलाफ, गणराज्य के राष्ट्रपति के पास क्षमादान याचिका लगाई जा सकती है।


title: श्रीलंका का उच्चतम न्यायालय

text: श्रीलंका का सर्वोच्च न्यायालय 18 अप्रैल 1801 को "साइलोन द्वीप के लिये 1801 के रॉयल चार्टर के न्याय, राजा जॉर्ज 3 द्वारा सुप्रीम कोर्ट की स्थापना" आदेश पर बनाया गया था, उस समय अंतर्देशीय क्षेत्र के कैंडी को छोड़कर, पुरे द्वीप पर अंग्रेजों द्वारा नियंत्रित था। 1833 को इस आदेश को निरस्त कर दिया गया और उस की जगह एक नये चार्टर लाया गया जिसने पूरे द्वीप तक विस्तृत था। 1972 में देश ने श्रीलंका के रूप में स्वतंत्रता प्राप्त की, और एक नया संविधान अपनाया।


title: श्रीलंका का उच्चतम न्यायालय

text: न्यायालय मुख्य न्यायाधीश सहित कम से कम छह और अधिकतम दस अन्य न्यायाधीशों से मिल कर बना होता है, जिनकी नियुक्ति राष्ट्रपति द्वारा की जाती है। इसके लिये राष्ट्रपति को नियुक्त किये जाने वाले न्यायधीशों की सिफारिश संविधान परिषद को भेजी जाती है, जहाँ से अनुमोदन प्राप्त होने के बाद, नियुक्त बहाल की जाती हैं। श्रीलंका के राष्ट्रपति सर्वोच्च न्यायालय के सभी न्यायाधीशों की नियुक्ति और निष्कासन के लिए जिम्मेदार होता हैं। संविधान या राष्ट्रपति की सहमति के बिना न्यायधीश को किसी अन्य कार्यालय का प्रभार संभालने की अनुमति नहीं होती है।


title: श्रीलंका का उच्चतम न्यायालय

text: संविधान के अनुसार, अच्छे व्यवहार के रहते हुए न्यायाधीश, 65 वर्षों की आयु तक सेवा प्रदान कर सकते हैं। संसद को संबोधित किए जाने के बाद राष्ट्रपति के आदेश और इसके अधिकांश सदस्यों के समर्थन के अलावा उन्हें हटाया नहीं जा सकता है। आदेश को साबित दुर्व्यवहार या अक्षमता के आधार पर हटाने के लिए राष्ट्रपति को प्रस्तुत करना होगा।


title: श्रीलंका का उच्चतम न्यायालय

text: सुप्रीम कोर्ट के न्यायाधीश को केवल संसद में महाभियोग द्वारा हटाया जा सकता है, हालांकि यदि आपराधिक अपराध के दोषी होने पर न्यायाधीश को जेल की सजा का सामना करना पड़ सकता है। न्यायमूर्ति सारथ दे अबू का 2015 का आरोप पहली बार हुआ है कि जब सुप्रीम कोर्ट के किसी एक जज पर आपराधिक अपराध पर आरोप लगाया गया था।


title: श्रीलंका का उच्चतम न्यायालय

text: सर्वोच्च न्यायालय के न्यायाधीश अदालत में कार्यवाही के दौरान, स्कार्लेट चोगा पहने हुए होते है। विशेष औपचारिक अवसरों (जैसे की सुप्रीम कोर्ट की औपचारिक बैठकों) में वे लाल स्कार्लेट चोगे के साथ बैरिस्टर बैंड, मेंटल और एक लंबे विग पहनते है।


title: श्रीलंका का उच्चतम न्यायालय

text: कुछ विश्लेषकों ने श्रीलंका की न्यायपालिका को राष्ट्रपति महिंदा राजपक्षे के कार्यकाल के दौरान गैर-स्वतंत्र बताते थे, जोकि के महाभियोग लगाये जाने के बाद सही साबित हुआ था। शिरनी भंडारनायके पूर्व मुख्य न्यायाधीश थे, जिन्हें सरकार के खिलाफ फैसला देने के कारण संसद में महाभियोग चलाया गया था, जिसमें से एक आर्थिक विकास मंत्री और राष्ट्रपति महिन्द राजपक्ष के भाई तुलसी राजपक्षे के एक विधेयक के खिलाफ था।


title: प्लूटार्क

text: प्लूटार्क (मूल नाम - प्लूटार्कोस ; यूनानी - Πλούταρχος) एक यूनानी इतिहासकार, जीवनी लेखक एवं निबन्धकार थे। उसकी 'पैरेलेल लाइव्स' (Parallel Lives) और 'मोरालिया' (Moralia) नामक कृतियाँ प्रसिद्ध हैं। उसका काल ४६ ईसवी से १२० ईसवी के मध्य रहा। वह डेल्फी के लगभग बीस मील पूर्व में एक प्रभावशाली परिवार में जन्मा था।


title: प्लूटार्क

text: प्लूटार्क का जन्म बोएवटिया के चैरोनिया गाव में एक धनवान परिवार में हुआ था। प्लूटार्क के दादा का नाम लमपिरिया था। प्लूटार्क शाकाहारी थे, हालांकि इस बात पर मतभेद है कि वह कितनी सख्ती से इस आहार का पालन करते थे, यह कह पाना मुस्किल है।


title: प्लूटार्क

text: प्लूटार्क की पहली जीवनी संबंधी रचनाएँ ऑगस्टस ऑफ़ विटलियस से रोमन सम्राटों की जीवनियाँ थीं, जो टिबेरियस और नीरो के जीवन केवल अंशों के रूप में मौजूद हैं।


title: प्लूटार्क

text: प्लूटार्क एक प्लैटोनिस्ट थे, उन्होंने सैद्धांतिक प्रश्नों को बहुत कम महत्व दिया और उन्हें कभी भी हल करने की संभावना पर संदेह जाताया। उन्हें नैतिक और धार्मिक सवालों में अधिक दिलचस्पी थी।


title: प्लूटार्क

text: प्लूटार्क के लेखन साहित्य में अंग्रेजी और फ्रांसीसी भाषा का काफी प्रभाव था। शेक्सपियर ने अपने नाटकों में चयनित उत्तर में थॉमस नॉर्थ के अनुवाद के कुछ हिस्सों को परिभाषित किया, और कभी-कभार उन्हें शब्दशः उद्धृत भी किया।


title: बिलासपुर ज़िला (हिमाचल प्रदेश)

text: बिलासपुर भारत के हिमाचल प्रदेश राज्य का एक ज़िला है। इसका नाम बिलासपुर शहर पर रखा गया है जो इस ज़िले का मुख्यालय भी है।


title: रश्मि गौतम

text: रश्मि गौतम एक भारतीय अभिनेत्री और टेलीविजन प्रस्तुतकर्ता हैं जो तेलुगु भाषा की फिल्मों और टीवी में दिखाई देती हैं। वह तेलुगु टेलीविजन कॉमेडी शो "एक्स्ट्रा जबर्दस्त की मेजबानी करती हैं"और रियलिटी डांस शो, घी, 'धी 13' में एक वैचारिक टीम लीडर हैं।


title: रश्मि गौतम

text: रश्मि का जन्म विशाखापत्तनम, आंध्र प्रदेश में एक उड़िया भाषी माँ और उत्तर प्रदेश के एक पिता के यहाँ हुआ था। ।।


title: रश्मि गौतम

text: "2010 की तेलुगु फिल्म प्रस्थानम" में सहायक भूमिका में आने के बाद, रश्मि को अभिनेत्री संगीता ने एक रियलिटी डांस शो में देखा और उन्होंने उन्हें मुगिल के पास भेजा, जिन्होंने बाद में उन्हें फिल्म "कंडेन" में नर्मदा की मुख्य भूमिका निभाने के लिए साइन किया। उन्होंने 2011 की तमिल फिल्म "कंडेन" और कन्नड़ फिल्म "गुरु" में भी अभिनय किया।।।।


title: नरहर विष्णु गाडगील

text: नरहर विष्णु गाडगिल (काका साहेब गाडगीळ) : (1896 - 1966) भारत के एक राजनेता, अर्थशास्त्री, लेखक व भारतीय स्वतंत्रता-संग्राम सेनानी और भारतीय संविधान सभा के सदस्य थे। उन्होंने स्वतन्त्र भारत के प्रथम नेहरू मन्त्रिमण्डल में ऊर्जा मंत्री के रूप में कार्य किया।


title: नरहर विष्णु गाडगील

text: काका साहेब गाडगीळ का जन्म 10 जनवरी 1896 को मंदसौर के मालागढ़ कस्बे में हुआ था। गाडगील ने 1918 में पुणे के फर्ग्यूसन कॉलेज से स्नातक की उपाधि प्राप्त की, और दो साल बाद कानून में डिग्री प्राप्त की।


title: नरहर विष्णु गाडगील

text: भारतीय स्वतंत्रता आंदोलन के दौरान उन्हें लोकमान्य बाल गंगाधर तिलक, महात्मा गांधी, जवाहरलाल नेहरू और वल्लभभाई पटेल ने गाडगिल को प्रभावित किया। वह अपनी कानून की डिग्री प्राप्त करने के तुरंत बाद भारतीय राष्ट्रीय कांग्रेस में शामिल हो गए और राष्ट्रीय स्वतंत्रता आंदोलन में अपनी सक्रिय भागीदारी शुरू कर दी। भाग लेने के लिए उन्हें सत्तारूढ़ ब्रिटिश सरकार से आठ बार कारावास का सामना करना पड़ा।


title: नरहर विष्णु गाडगील

text: भारत के स्वतंत्रता-पूर्व दिनों में, गाडगिल ने पूना जिला कांग्रेस कमेटी के अध्यक्ष (1921–25), के रूप कार्य किया। वे 1934 में केंद्रीय विधान सभा (भारतीय ब्रिटिश संसद) के लिए चुने गए। बाद में उन्होंने बॉम्बे राज्य की विधानसभा में कांग्रेस विधायक दल के सचेतक (1935 - 45) के रूप में कार्य किया।


title: नरहर विष्णु गाडगील

text: स्वतंत्रता प्राप्ति के उपरांत नेहरू मंत्रिमंडल में 15 अगस्त 1947 से 12 दिसंबर 1950 तक) उन्होंने देश के पहले ऊर्जा मंत्री के रूप कार्य किया।


title: नरहर विष्णु गाडगील

text: केंद्रीय मंत्रिमंडल में अपने पहले वर्ष में, उन्होंने 1947 के भारत-पाकिस्तान युद्ध में भारत की गतिविधियों के एक हिस्से के रूप में कश्मीर में जम्मू के रास्ते पठानकोट से श्रीनगर तक एक सैन्य-कैलिबर सड़क बनाने की परियोजना शुरू की। कैबिनेट मंत्री के रूप में, उन्होंने भाखड़ा, कोयना और हीराकुंड बांधों से संबंधित महत्वपूर्ण विकास परियोजनाओं की शुरुआत की।


title: नरहर विष्णु गाडगील

text: गाडगील 1952 के संसदीय चुनावों में पुणे संसदीय सीट से कांग्रेस प्रत्याशी के रूप में लोकसभा के लिए चुने गए। चुनाव बाद वे 1952-55 की अवधि के दौरान कांग्रेस कार्यसमिति के सदस्य चुने गए।


title: नरहर विष्णु गाडगील

text: गाडगिल ने (15 सितंबर 1958 से 1 अक्टूबर 1962) तक पंजाब के राज्यपाल के रूप में कार्य किया और फिर बाद में उन्होंने (1964 से 1966) तक, सावित्रीबाई फुले पूना विश्वविद्यालय, के कुलपति के रूप में कार्य किया।


title: नरहर विष्णु गाडगील

text: उनकी राजनीतिक विरासत उनके पुत्र पीढ़ी विट्ठलराव गाडगिल ने संभाली। जो 1980, 1984, 1989 के संसदीय चुनावों में कांग्रेस प्रत्याशी के रूप में पुणे लोकसभा क्षेत्र से सांसद चुने गए, और उनके पोते अनंत गाडगिल वर्तमान में महाराष्ट्र प्रदेश कांग्रेस कमेटी के प्रवक्ता हैं।


title: अहलुवालिया

text: अहलुवालिया सिख मिसल जस्सा सिंह अहलुवालिया के नाम पर किया गया। नाम अहलुवालिया उनके पैतृक गाँव अहलु पर पड़ा। यह एक जाट गोत्र है। इस गोत्र के लोग मुख्यतः पंजाब और हरियाणा में निवास करते हैं।


title: नेपोलियन बोनापार्ट का सैन्य कैरियर

text: नेपोलियन बोनापार्ट का सैन्य जीवन लगभग २० वर्षों का रहा। नेपोलियन युद्धों में वो फ्रांसीसी सेना के सेनापति रहे। विश्व के इतिहास में वो सैन्य प्रतिभावों और बहतरीन कमांडरों में से एक के रूप में जाने जाते हैं। उन्होंने ६० युद्धों में भाग लिया जिसमें से केवल सात में हार का सामना किया जो उनके पतन के समय थे। वर्ष १८१२ में नेपोलियन द्वारा रूस पर आक्रमण के पश्चात फ़्रांसीसी प्रभुत्व का तेजी से पतन हो गया। वर्ष १८१४ मे नेपोलियन की हार हुई; वो लोट गये और अन्त में वर्ष १८१५ में वाटरलू के युद्ध में अन्तिम रूप से हार गये। उन्होंने अपना बाकी जीवन ब्रिटेन की हिरासत में सैंट हेलेना द्वीप पर बिताया।


title: स्नूप दॉग

text: कैल्विन कॉर्दोज़ार ब्रोदास, जूनियर (जन्म: २० अक्टूबर १९७१) जो अपने स्टेज के नाम स्नूप डॉग से बेहतर जाने जाते हैं, एक अमेरीकी रैप गायक, रिकार्ड निर्माता, गीतकार और अभिनेता हैं। उनका संगीत कैरियर १९९२ में शुरू हुआ, जब उन्हें डॉ ड्रे ने खोजा और फिर वह पहले ड्रे के प्रथम एकल गीत, "डीप कवर", और फिर ड्रे की पहली एकल एल्बम, द क्रॉनिक पर प्रदर्शित हुए। तब से उन्होंने संयुक्त राज्य अमेरिका में २३ मिलियन से अधिक एल्बम और दुनिया भर में ३५ मिलियन एल्बम बेचे हैं।


title: स्नूप दॉग

text: स्नूप की पहली एल्बम, डॉगीस्टाइल, जो डॉ ड्रे द्वारा संगीतबद्ध थी, १९९३ में डेथ रो रिकॉर्ड्स द्वारा जारी की गयी थी, और यह बिलबोर्ड २०० और बिलबोर्ड टॉप आर&बी/हिप-हॉप एल्बम चार्ट, दोनों पर नंबर एक पर रही। अपनी रिलीज के पहले सप्ताह में ही लगभग दस लाख प्रतियां बेचकर, डॉगीस्टाइल १९९४ में ४× प्लैटिनम प्रमाणित हो गयी, और इसके "व्हाट्स माई नेम" और "जिन & जूस" सहित कई एकल हिट हुए। १९९४ में स्नूप ने शॉर्ट फिल्म मर्डर वास द केस के लिए डेथ रो रिकॉर्ड्स पर एक साउंडट्रैक जारी किया, जिसमें उन्होंने खुद ही अभिनय भी किया था। उनकी दूसरी एल्बम, द डॉगफादर (१९९६), जिसमें "स्नूप अपसाइड या हेड" प्रमुख एकल था, दोनों ही चार्टों पर दोबारा नंबर एक पर ही शुरू हुई। इस एल्बम को १९९७ में डबल प्लैटिनम प्रमाणित कर दिया गया था।


title: स्नूप दॉग

text: डेथ रो रिकॉर्ड्स छोड़ने के बाद, स्नूप ने नो लिमिट रिकॉर्ड्स के साथ हस्ताक्षर किए, जहां उन्होंने अपनी अगली तीन एल्बम, दा गेम इज़ टू बी सोल्ड, नॉट टू बी टोल्ड (१९९८), नो लिमिट टॉप डॉग (१९९९), और द लास्ट मील (२०००) जारी की। स्नूप ने २००२ में प्रायोरिटी / कैपिटल / ईएमआई रिकॉर्ड्स के साथ हस्ताक्षर किए, जहां उन्होंने पेड द कॉस्ट टू बी द बॉस जारी की। उसके बाद उन्होंने २००४ में अपने अगले तीन एल्बम, , द ब्लू कारपेट ट्रीटमेंट, और ईगो ट्रिप्पिन' के लिए गेफ़ेन रिकॉर्ड्स के साथ हस्ताक्षर किए। मालिस एन वंडरलैंड (२००९), और डॉग्यूमेंट्री (२०११) को प्रायोरिटी पर रिलीज़ किया गया था। स्नूप डॉग ने फिल्मों में भी अभिनय किया है, और कई टेलीविजन कार्यक्रमों की मेजबानी की है, जिनमें डोगी फिजल टेलीवीज़ल, स्नूप डॉग्स फादरहुड और डॉग आफ्टर डार्क शामिल हैं। संगीत कार्यक्रमों के अतिरिक्त वह एक युवा फुटबॉल लीग और हाई स्कूल फुटबॉल टीम के प्रशिक्षक भी हैं। सितंबर २००९ में स्नूप को ईएमआई द्वारा एक पुनः सक्रिय प्रायोरिटी रिकॉर्ड्स के अध्यक्ष के रूप में नियुक्त किया गया था।


title: स्नूप दॉग

text: २०१२ में, जमैका की यात्रा के बाद, स्नूप ने रस्ताफ़ारीवाद अपना लिया, और अपने लिए एक नया उपनाम, स्नूप लायन चुना। स्नूप लायन के रूप में उन्होंने २०१३ के आरंभ में अपने जमैका अनुभव के बारे में एक रेगे एल्बम, रीइंकारनेटेड और उसी नाम की एक वृत्तचित्र फिल्म जारी की। उनका १३ वां स्टूडियो एल्बम बुश, मई २०१५ में रिलीज़ हुआ और इससे उन्होंने स्नूप डॉग नाम में वापसी की। उनका १४ वां एकल स्टूडियो एल्बम, कूलएड, जुलाई २०१६ में रिलीज़ हुआ था। स्नूप ने बिना किसी जीत के अब तक कुल १७ ग्रैमी नामांकन प्रपात किये हैं। मार्च २०१६ में आर्लिंगटन, टेक्सास में रेसलमेनिया ३२ के पहले कार्यक्रम से पहले, उन्हें डब्ल्यूडब्ल्यूई हॉल ऑफ फेम के सेलिब्रिटी विंग में शामिल किया गया था, जिसने रेसलमेनिया XXIV में एक मैच के दौरान कंपनी ऑफ सेरेमोनीज़ सहित कंपनी के लिए कई उपस्थितियां कीं। २०१८ में, उन्होंने अपना पहला गॉस्पेल एल्बम, बाइबिल ऑफ लव जारी किया।


title: १० अप्रैल

text: 10 अप्रैल ग्रेगोरी कैलंडर के अनुसार वर्ष का 100वॉ (लीप वर्ष मे 101 वॉ) दिन है। साल मे अभी और 265 दिन बाकी है।


title: ओडिया कवियों की सूची

text: इस सूची में ओडिया साहित्य के प्रमुख कवियों के नाम सम्मिलित हैं । केवल उन कवियों के नाम जोड़ा जा रहा है जिनके नाम पर अंग्रेज़ी या ओडिया विकिपीडिया में लेख उपलब्ध हैं । विविध युग के कवियों का क्रम उनके नाम के आधार पर किया गया है :-


लोक कार्यक्रम और ग्रामीण प्रौद्योगिकी विकास परिषद (Council for Advancement of People's Action and Rural Technology (CAPART / कपार्ट)) भारत की एक स्वायत्त संस्था है जो सोसायटीज रजिस्ट्रेशन अधिनियम १८६० के अन्तर्गत पंजीकृत है। यह भारत सरकार के ग्रामीण विकास मंत्रालय के अन्तर्गत काम काम करता है। सम्प्रति यह ग्रामीण भारत में लगभग १२००० स्वयंसेवी संस्थाओं को सहायता करते हुए ग्रामीण विकास का सबसे बड़ा प्रोमोटर है।


title: लोक कार्यक्रम और ग्रामीण प्रौद्योगिकी विकास परिषद

text: इसकी स्थापना सन १९८६ में 'काउंसिल फॉर ऐडवांसमेंट ऑफ रूरल टेक्नॉलोजी' और ' 'पीपल्स ऐक्शन फॉर डेवेलपमेंट (इंडिया)' को मिलाकर की गयी।


text: यह आर्थिक तथा प्राकृतिक सहयोग द्वारा विकास योजनाओं को पूर्ण रूप से फैलाने तथा बड़े पैमाने पर सुचारू रूप से चलाने वाले स्‍वयंसेवी क्षेत्र के संगठनों को सहयोग प्रदान करता है। कपार्ट भारत सरकार द्वारा बड़े पैमाने पर धनराशि प्राप्‍त करता है। इसे ग्रामीण विकास कार्यक्रमों के लिए स्‍वयंसेवी क्षेत्र के संगठनों को चलाने के लिए अंतरराष्‍ट्रीय दाताओं का सहयोग भी मिलता है।


text: कपार्ट ग्रामीण क्षेत्रों में कार्यप्रणाली के सुधार का उद्देश्‍य लेकर कार्यरत है, विशेषतया समाज के दलित तथा सामाजिक रूप से पिछड़े वर्गों के लिए कार्यरत है। अत: गरीबी रेखा के स्‍तर से नीचे वाले लोगों, अनुसूचित जाति तथा जन‍जाति के लोगों, बंधुआ मज़दूरों, अपंगों, बच्‍चों तथा स्त्रियों को प्रमुखता देना कपार्ट का प्रमुख उद्देश्‍य है।


title: प्रमात्रा क्षेत्र सिद्धान्त

text: क्वांटम क्षेत्र सिद्धान्त (QFT) या प्रमात्रा क्षेत्र सिद्धांत, क्वांटम यांत्रिकी के निर्माण के लिए एक सैद्धांतिक ढांचा प्रदान करता है जिसमें क्वांटम यांत्रिक प्रणालियों को अनंत स्वतंत्रता की डिग्री प्रदर्शित किया जाता है। प्रमात्रा क्षेत्र सिद्धान्त में कणों को आधारभूत भौतिक क्षेत्र की उत्तेजित अवस्था के रूप में काम में लिया जाता है अतः इसे क्षेत्र क्वांटा कहते हैं।


title: प्रमात्रा क्षेत्र सिद्धान्त

text: उदाहरण के लिए प्रमात्रा विद्युतगतिकी में एक इलेक्ट्रॉन क्षेत्र एवं एक फोटोन क्षेत्र होते हैं; प्रमात्रा क्रोमोगतिकी में प्रत्येक क्वार्क के लिए एक क्षेत्र निर्धारित होता है और संघनित पदार्थ में परमाणवीय विस्थापन क्षेत्र से फोटोन कण की उत्पति होती है। एडवर्ड विटेन प्रमात्रा क्षेत्र सिद्धान्त को भौतिकी के "अब तक" के सबसे कठिन सिद्धान्तों में से एक मानते हैं।


title: प्रमात्रा क्षेत्र सिद्धान्त

text: चूँकि क्वांटम क्षेत्र सिद्धान्त क्वांटम यांत्रिकी के साथ विशिष्ट आपेक्षिकता के मिलन का अनिवार्य परिणाम है। ऐतिहासिक रूप इसे इसका आरम्भ विद्युत्-चुम्बकीय क्षेत्र के क्वांटीकरण से आरम्भ हुआ।


title: प्रमात्रा क्षेत्र सिद्धान्त

text: क्षेत्र का प्रारम्भिक विकास , , पाउली, हाइजनबर्ग, द्वारा किया गया। इसका १९५० में के दशक में क्वांटम विद्युत चुम्बकीकी के विकास के साथ सम्पन्न हुआ।


title: प्रमात्रा क्षेत्र सिद्धान्त

text: चिरसम्मत क्षेत्र सिध्दांत दिक्-काल के अध्ययन क्षेत्र में परिभाषित फलन है दो परिघटनाएं जो जो कि चिरसम्मत सिद्धान्त द्वारा वर्णित की जा सकती हैं वो हैं न्यूटन का सार्वत्रिक गुरुत्वाकर्षण का सिद्धान्त g(x, "t") (यहाँ g, x और t का सतत् फलन है) और चिरसम्मत विद्युत-चुम्बकत्व जिसे विद्युत क्षेत्र E(x, "t") और चुम्बकीय क्षेत्र B(x, "t") से वर्णित किया जा सकता है। क्योंकि ये क्षेत्र समष्टि के प्रत्येक बिन्दु पर सिद्धान्तन विशिष्ट मान रख सकते हैं, इनकी स्वतंत्रता की विमा अनन्त होती है।


title: प्रमात्रा क्षेत्र सिद्धान्त

text: क्वांटम क्षेत्र सिद्धान्त में अक्सर चिरसम्मत सिद्धान्त के लाग्रांजियन सूत्रों का उपयोग होता है। ये सूत्र किसी क्षेत्र के प्रभाव में कण की गति का अध्ययन करने के लिए चिरसम्मत यांत्रिकी में उपयोग होने वाले लाग्रांजियन सूत्रों के अनुरूप हैं। चिरसम्मत क्षत्र सिद्धान्त में इन्हें लाग्रांजियन घनत्व, formula_1, जो कि क्षेत्र φ(x,"t") और इसके प्रथम अवकलज (∂φ/∂"t" and ∇φ) का फलन है पर आयलर-लाग्रांजियन क्षेत्र सिद्धान्त समीकरण लागू की जाती है। निर्देशांक बिन्दुओं को ("t", x) = ("x", "x", "x", "x") = "x" लिखने पर, आयलर-लाग्रांजियन गति की समीकरण


title: प्रमात्रा क्षेत्र सिद्धान्त

text: इस समीकरण को हल करने पर हमें क्षेत्र की "गति की समीकरण" प्राप्त होती हैं। उदाहरण के लिए लाग्रांजियन घनत्व से आरम्भ करने पर


title: प्रमात्रा क्षेत्र सिद्धान्त

text: क्वांटम यांत्रिकी में कण (इलेक्ट्रोन या प्रोटोन) को एक समिश्र तरंग फलन, ψ("x", "t") द्वारा निरुपित किया जाता है जिसका समय के साथ परिवर्तन का अध्ययन श्रोडिंगर समीकरण द्वारा दिया जाता है


title: मेजा (तहसील), इलाहाबाद

text: यह तहसील इलाहबाद जिला, उत्तर प्रदेश में स्थित है। 2011 में हुई भारत की जनगणना के अनुसार इस तहसील में 395 गांव हैं। मेजा तहसील से दक्षिण में 17 किमी० की दूरी पर कोरांव तहसील जो प्रयागराज जिले को सीधे मध्यप्रदेश से जोड़ती है।


title: पुवायाँ (विधान सभा निर्वाचन क्षेत्र)

text: पुवायाँ विधानसभा निर्वाचन क्षेत्र भारत के उत्तर प्रदेश विधान सभा के 403 निर्वाचन क्षेत्रों में से एक है । यह शाहजहाँपुर जिले का एक हिस्सा है और शाहजहाँपुर (लोकसभा निर्वाचन क्षेत्र) में पाँच विधानसभा क्षेत्रों में से एक है। इस विधानसभा क्षेत्र में पहला चुनाव 1957 में "डीपीएसीओ (1956)" (परिसीमन आदेश) पारित होने के बाद हुआ था। 2008 में "संसदीय और विधानसभा निर्वाचन क्षेत्रों के आदेश का परिसीमन" पारित होने के बाद, निर्वाचन क्षेत्र को पहचान संख्या 134 सौंपा गया था।


title: पुवायाँ (विधान सभा निर्वाचन क्षेत्र)

text: पोवायन विधानसभा क्षेत्र के विस्तार केसी खुटार, पोवायन, बांदा, नाहिल, पोवयन तहसील के पोवयन एनपी और खुटार एनपी हैं।


title: हाउसफुल २

text: हाउसफुल २, वर्ष २०१२ में बनी भारतीय हास्य फ़िल्म है जिसका निर्देशन साजिद खान द्वारा व निर्माण साजिद नाडियाडवाला द्वारा किया गया है। यह २०१० में बनी फ़िल्म "हाउसफुल" का अगला भाग है। फ़िल्म में पहली फ़िल्म के अभिनेता अक्षय कुमार और रितेश देशमुख पुनः आए हैं और इनके साथ ही जॉन अब्राहम, जैकलिन फर्नांडीस, असिन, ज़रीन खान, शाज़ान पद्मसी और श्रेयस तलपदे नए किरदार है। फ़िल्म में मिथुन चक्रवर्ती, रंधीर कपूर, ऋषि कपूर और बोमन ईरानी सह भूमिकाओं में है। फ़िल्म को ६ अप्रैल २०१२ को रिलीज़ किया गया था।


title: हाउसफुल २

text: फिल्म दो चचेरे भाइयों - हेना ( असिन थोट्टुमकल ) और बॉबी ( जैकलीन फर्नांडीज ) के साथ खुलती है, दो विरोधी परिवारों की बेटियां जो एक-दूसरे से बहुत नफरत करती हैं - पशु कानून प्राधिकरण के अपने कर्तव्यों से संबंधित किसी बात पर झगड़ा करना शुरू कर देती हैं। उनके पिता, चिंटू ( ऋषि कपूर ) और डब्बू ( रणधीर कपूर ), सौतेले भाई हैं, जो एक-दूसरे से बहुत नफरत करते हैं। यहां तक कि उनकी पत्नियां भी एक-दूसरे से नफरत करती हैं। चिंटू अपनी बेटी हीना के लिए सबसे अमीर दामाद चाहते हैं, जबकि डब्बू भी अपनी बेटी बॉबी के लिए यही चाहते हैं। एखरी पास्ता ( चंकी पांडे ), एक विवाह काउंसलर है, जिसे चिंटू और डब्बू दोनों द्वारा सबसे अच्छा दामाद ढूंढने का आदेश दिया जाता है। आखरी पास्ता श्री बाबनी ( वीरेंद्र सक्सेना ) को बाबनी के बेटे जय पर चर्चा करने के लिए लाता है।


title: हाउसफुल २

text: जब चिंटू आखरी की एक टिप्पणी का गलत अर्थ लगाता है, तो कौन कहता है कि जय न तो अपने मम्मी या डैड की तरह दिखता है और न ही नाजायज बच्चा हो सकता है। मिस्टर और मिसेज़ बबनी ने अखरी की टिप्पणी नहीं सुनी और चिंटू ने मौखिक रूप से बबनी को चिल्लाते हुए गालियाँ दीं। बबनी एक ऐसी स्थिति से पीड़ित है जो जोर से शोर सुनकर उसके दिल को प्रभावित करती है। चिंटू के चिल्लाने के कारण, बाबनी को दिल का दौरा पड़ने से अस्पताल में उसकी मौत हो गई। बाबनी के बेटे जय ( श्रेयस तलपड़े ) को इस बात का पता चलता है और वह क्रोधित हो जाता है, फिर बदला लेता है, अपने दोस्त जॉली ( रितेश देशमुख ) को बताता है, जो अरबपति जद ( मिथक चक्रवर्ती ) का बेटा है, चिंटू के पास जाने के लिए, उसकी शादी करने के लिए सहमत है। बेटी और फिर अंतिम समय पर शादी को तोड़ दें। जॉली अपनी प्रेमिका जे-लो ( ज़रीन खान ) को अपने ही पिता से मिलवाने की कोशिश में जुटा है और वह इसमें शामिल नहीं होना चाहता। वह मैक्स ( जॉन अब्राहम ), उनके पूर्व कॉलेज मेट और एक पिक-पॉकेट, को नौकरी करने का सुझाव देता है। जय अपने ड्राइवर के रूप में मैक्स के साथ जाता है लेकिन किसी तरह, वे गलत घर में समाप्त हो जाते हैं और डब्बू के घर जाते हैं।


title: हाउसफुल २

text: बाद में जय और मैक्स को अपनी गलती का पता चलता है। जय, अभी भी बदला लेना चाहता है, पता नहीं क्या करना है और जॉली एक और पूर्व स्लेज कॉलेज मेट, सुनील उर्फ सनी ( अक्षय कुमार ) का सुझाव देता है। जॉली सनी के साथ उसके अंगरक्षक के रूप में जाता है क्योंकि मैक्स और सनी शत्रु हैं और डब्बू के घर और चिंटू के घर एक दूसरे के ठीक बगल में हैं, उनकी योजना नष्ट हो सकती है। सनी और जॉली एक मगरमच्छ और मैक्स और जे से मुठभेड़ करते हैं और प्रत्येक लड़की को उनके पालतू जानवरों के रूप में एक सांप मिलता है। वे हमले में जीवित रहने का प्रबंधन करते हैं।